Euskarazko ikakurle taldea 2022 Foru Liburutegian – Bilbao Euskaraz\n07/01/2022 Euskaltegiak, Gazteak, HelduakEuskara eta Hezkuntza Saila\nSei hilabetez, Foru Liburutegian irakurle taldea bilduko da hainbat liburuz solastatzeko. Alde batetik, irakurritako liburuaz hausnartuko dute taldean, analisia egin eta liburuaren alderdi ugariri erreparatuko zaio: pertsonaiak, narratzailea, argumentua, gaia, gogoetak, mezuak, estiloa, eta abar. Beste aldetik, ikuspuntuak eta iritziak ere agertuko dira.\n2022ko urtarrilaren 27tik ekainaren 16ra bitartean iraungo du irakurle taldeak. Ostegunetan bilduko dira (hamabostero), 18:00etatik 20:00etara (azken saioa: 17:30etatik 19:30ak arte) Bizkaiko Foru Liburutegiaren 2. Solairuko Hitzaldi Aretoan (martxoaren 3ko saioa, berriz, Tailerren Gelan).\nIrakurle taldean parte hartzeko aurretiaz izena eman behar da. Izen ematea 2022ko urtarrilaren 10etik 24ra (epea urtarrilaren 10ean goizeko 08:30etan irekiko da) egin ahal izango da, Foru Liburutegiaren webguneko formularioaren bidez soilik (www.bizkaia.eus/foruliburutegia –> Kontaktatu/Tailer eta ikastaroak).\nGehienez 20 pertsonak hartuko dute parte (izen-ematearen hurrenkeran).\n1. Arestian argitaratutako euskarazko liburuak irakurtzea eta aztertzea.\n2. Azaleko irakurketatik (soilik plazer hutsa ematen diguna) baino har ago joatea eta analisian\n3. Ikuspuntuak eta iritziak agertzea.\n4. Lan-taldean aktiboki parte hartzea. Elkarri azaltzea iritziak. Konpartitzea.\n5. Denon artean aberastea egindako irakurketa.\nLehendabiziko saioan azalduko da zein metodologia erabiliko den irakurle taldean.\nDinamizatzailea Txani Rodríguez (Laudio, 1977) izango da. Kazetaria, zutabegilea eta idazle ezaguna da Txani. Komikien gidoiak sinatu ditu, horien artean aipatzekoa da La carrera del sol (Sauré, 2008), hainbat hizkuntzatara itzulia. Kontakizunen liburua ere argitaratu du: El corazón de los aviones (Elea, 2005). Eleberri hauek ere kaleratu ditu: Lo que será de nosotros (Erein, 2008), Agosto (Lengua de trapo, 2013), Si quieres, puedes quedarte aquí (Tres Hermanas, 2016) eta Los últimos románticos (Seix Barral, 2020 ). Euskadi Saria 2021. Haurrentzako liburuetako idazlea ere ba da: Ez naiz barazkijale (Elkar, 2015) eta Artzaina izan nahi dut (Elkar, 2013).\nUrtarrilak 27. Aurkezpena.\nOtsailak 10. Nerea Loiola Pikaza, Epizentroa, Donostia, Erein, 2021.\nOtsailak 24. Eider Rodríguez, Eraikuntzarako materiala, Zarautz, Susa, 2021.\nMartxoak 3. Uxue Apaolaza, Bihurguneko nasa, Zarautz, Susa, 2021.\nApirilak 7. Kirmen Uribe, Izurdeen aurreko bizitza, Zarautz, Susa, 2021.\nApirilak 21. Iban Zaldua, Nola izan garen gauza: euskal gatazkaren inguruko ipuin (ia) guztiak, Donostia, Erein, 2021.\nMaiatzak 5. Anjel Lertxundi, Kapitain Frakasa, remake bat, Donostia, Erein, 2021.\nEkainak 2. Alaine Agirre, Karena, Aduna, Elkar, 2021.\nEkainak 16. Goizalde Landabaso, Krakovia, Donostia, Erein, 2021.\nIzena ematea: www.bizkaia.eus/foruliburutegia (Kontaktatu/Tailer eta ikastaroak)\nAurreko bidaleta Gazteak euskaraz YouTuben, ahozko komunikazio-gaitasuna lantzeko Hurrengo bidalketa Ikusi eta Ikasi abiatzera doa, umeentzat eta familientzat antolatzen den euskarazko aisialdi programa


Behiak, diskurtsotik kanpo - Nafarroako Hitza Behiak, diskurtsotik kanpo – Nafarroako Hitza\n2021, irailak 17 Albisteak, Astekoa, Ekonomia, Gizartea, Ingurunea, nafarroa 569\nZenbait elkarte ekologistak txosten bat zabaldu dute, Caparrosoko makroetxaldea ingurumenean «kalte larria» eragiten ari dela salatzeko. Behien egoerari ez dio aipamenik egin; Nor talde antiespezistak, hain zuzen, gogoeta egiteko eskatu du gizakien eta gizakiz bertzeko animalien arteko harremanari buruz.\nEstepako hegaztiak aipatu dituzte; kutsadurak haien habitatari eragin ahal dien kaltea. Behien egoerari buruz, ordea, hitz bakar bat ere ez. Sustrai Erakuntza fundazioaren babespean, Nafarroako zenbait elkarte ekologistak ia ordubeteko agerraldia egin dute, behiak esplotatzen dituen Caparrosoko makroetxaldeari buruz, eta zabaldu duten diskurtsotik at utzi dituzte animaliok. Gogoeta egiteko eskatu du Nor kolektibo antiespezistak, gizakien eta gizakiz bertzeko animalien arteko harremanari buruz, batzuen eta bertzeen interesak kontuan hartzeko.\nEuropako behitegirik handiena da Caparrosokoa; Alesbes eta Martzilla ondoan dago, eta Valle de Odieta enpresak kudeatzen du. 5.200 behi inguru esplotatzen ditu egun, eta 2023rako 7.200 izateko baimena eman diote. Caparrosokoaren gisako haztegi handiek toki nabarmena hartu dute eragile anitzen agendan, eta, neurri batean, erdigunean jarri dute gizakiz bertzeko animalien esplotazioaren auzia. Ez, ordea, espezismoarena: mugimendu ekologistak eragin du nagusiki gai horren inguruko eztabaida, eta makroetxaldeen “alternatiba jasangarri” gisa aurkeztu du abeltzaintza estentsiboa.\nSustrai Erakuntza fundazioak, Ekologistak Martxan-ek, Greenpeacek, Urbizik, Martzilla Bizirik, La Hacenderak —Soriakoa (Espainia); Valle de Odietak bertze makroetxalde bat egin nahi du han— eta Alesbesko Alnus taldeak egin dute bat, bertzeak bertze, Caparrosoko haztegiaren aurka. Berriki txosten bat erregistratu dute Nafarroako Parlamentuan, eta taldeei eskatu diete esku har dezatela haztegiak eragindako ibaien eta akuiferoen kutsadurari aurre egiteko. Makroetxaldea “kalte larria” eragiten ari dela nabarmendu dute, eta udan okerrera egin duela egoerak. “Nitratoek eragindako kutsadura nabarmena da. Martzillako Udaleko eta Nafarroako Gobernuko arduradunei eman diegu egoeraren berri, baina auzia artxibatu dute”, salatu du Martzilla Bizirik eta Alnuseko kide Lurdes Gardek.\nIngurumenari ez ezik, “sektoreari” ere egiten dio kalte Caparrosoko makroetxaldeak, ekologistek aipatu dutenez, eta garbi utzi dute abeltzaintza estentsiboa dela “jarraitu beharreko bidea”. “Haztegi industrial batean, behiak hil arte esplotatu beharreko objektu hutsak dira. Abeltzaintza estentsiboan, behiak zoriontsu bizi dira, naturaz gozatzeko aukera dute, eta bizi dira bizi behar duten bezainbertze”. La Hacendera elkarteko kide Begoña Izquierdorenak dira hitzok, eta kazetarien galdera bati erantzunez erran ditu. Nor talde antiespezistako bozeramaile Maialen Saguesen ustez, agerian uzten dute gizarteak “idealizatu” egin dituela haztegi zentro txikiak.\n59,5 milioi animalia hil\n“Abeltzaintza estentsiboak ere ez ditu kontuan hartzen gizakiz besteko animalien interesak; gizarte espezista bat da gurea, eta ikuspuntu horrek erabat baldintzatu du beste animaliekin dugun harremana; esparru horretan ere alienatuta gaude, eta gogoeta sakon bat falta da”, erantzun du Saguesek.\nNafarroan, 59,2 milioi animalia hil zituzten 2020. urtean, Nafarroako Gobernuko datuen arabera. Gizakiz bertzeko animalia horien arten, hegaztiak ziren gehienak: 56,4 milioi, hain zuzen ere. Urte horretan 31.263 behi hil zituzten; haztegietan, berriz, 123.450 behi zeuden. 2019ko datuen arabera, esnea ekoizteko haztegitan ziren 25.480 behi baino gehiago, eta ia 9.500 txahal. Nafarroan, denera, 246.328 litro behi esne ekoitzi zituzten urte horretan.\n“Haztegia handia edo txikia izan, gizakien menpe dira beti beste animaliak, eta gizakiek erabakitzen dute noiz jaio, nola bizi eta noiz hiltzen diren”, zehaztu du Nor taldeko eledun Maialen Saguesek. Caparrosokoaren gisako haztegi handiak “animalien merkantilizazioaren eta espezismoaren alderdirik gogorrenetako bat” direla erantsi du Saguesek. “Industrializazioak gora egiten duen neurrian, are eskasagoa da gizakiz besteko animalien norbanako izateko gaitasuna”.\nBaina baserri edo haztegi txikietan ere ez dira bermatzen gizakiz besteko animalien oinarrizko interesak. “Baliabide hutsak dira”, erran du Nor taldeko kideak. “Akaso, esan daiteke halakoetan begirada zabalago bat dagoela animalien ongizatearekiko, baina hori erdibideko eragiketa bat besterik ez da. Antiespezistok dena eskatu behar dugu: animalion askatasuna”.\nBehiak, Caparrosoko haztegi handian. Esnerako esplotatzen dituzte eta egunean hirutan jezten dituzte. FOUR PAWS / AITOR GARMENDIA\nBat egiteko aukerak\n“Errora jotzeko” beharra erantsi du Saguesek, hain zuzen: “Animaliak etxekotzeko prozesu bat egon da, eta, horren ondorioz, autonomo izateko gaitasuna lapurtu diegu”. Prozesu horren guztiaren inguruko hausnarketa eskatu du Nor kolektiboak, zehazki. Egun, gainerako animaliak gizakien menpeko bilakatzeko prozesu horren ondorioz, “esplotatzaileak erabakitzen du animalia batekin zer egin: haragia saltzeko ondo daudenean hiltzen dituzte; edo esne gehiago ekoizteko gai ez direnean”.\n“Ekologistekin bat egin dezakegu zenbait puntutan; kapitalismoak ekartzen duen homogenizazioaren aurrean, guk ere txikiari eutsi nahi diogu, eta desazkundera jo. Kontua da guk garbi dugula eraldaketa prozesu horretan animaliak erabiltzeari utzi behar diogula”, aipatu du Saguesek.\nAbiapuntu hori izanda, komunean dutena garatzeko aukera jorratzea litzateke egin beharreko bidea, Nor taldeko kidearen ustez: “Gogoeta sakon bat eskatu nahi diegu gizartea eraldatu nahi duten eragile guztiei, gizakiz besteko animaliekin dugun harremana azter dezaten; ezinbestekoa da harreman hori berrikustea”.\nEkologisten eta abeltzain txikien arteko aliantzen aurrean, Saguesek zehaztu du mugimendu ekologista “askotarikoa” dela, eta horrek eragiten du “batzuengandik urrunago eta beste batzuengandik hurbilago” sentitzea. “Bada bide bat elkarrekin egiteko aukera”.\nEkofeminismoarena izan daiteke aukera hori, Saguesek gaineratu duenez. “Gizakien artean ere bestelako harreman mota bat aldarrikatzen dituzten tokiak izan daitezke auzi honi buruz hitz egiteko erosoenak”, nabarmendu du Norreko kideak. “Feminismoak ematen ahal digu hitz egiteko eta elkar entzuteko espazio seguru bat, eztabaida zaintzaren bidez garatu ahal izateko”. Asmo hartu dute, betiere, esplotatutako animaliak erdigunean jartzea.\nGurean’ dokumentalaren egileak gizakiz bertzeko animalien zapalkuntza zabaltzea eta hari so egitea du xede, bere kameraren bidez. Caparrosoko errealitatearen berri ere emanen du.\nGoiko argazkia: FOUR PAWS / AITOR GARMENDIA\n« Linas Korta: “Haztegietan gertatzen dena erakutsi behar da”\nIritzia: Tripetan eramatekoak »


Kutxa Fundazioak diru-laguntzak eman dizkie 10 ekimen solidariori - Kutxa Fundazioa\nKutxa Fundazioak diru-laguntzak eman dizkie 10 ekimen solidariori\nNoiz sortua: 11 Maiatza 2020\nCOVID-19aren krisiaren ondorioz, gure inguruko pertsona asko pobrezia- eta bazterketa-egoeran daude.\nKutxa Fundaziotik egoera hori arintzen lagundu nahi dugu, gaur egun krisiari larrialdiko erantzuna ematen ari diren irabazi-asmorik gabeko erakundeen 10 ekimen ekonomikoki babestuz.\nGuztion artean alda dezakegu egoera hau.\nGipuzkoa Kutxa Solidarioa plataformaren bidez, larrialdi honetan sortu diren ekimen solidarioak ezagutuz joan gara. Txalogarria da gure gizarteak, beste behin ere, egoera ahulenean dauden pertsonekiko erakutsi duen erreakzio azkarra.\nProiektuetan positiboki baloratu dira: ekimena erakunde eskudunekin koordinatuta egotea, erantzunetan bikoiztasunak edo deskoordinazioa saihesteko; onuradunen kopuru esanguratsu batengana iristea eta hainbat eremu geografiko barne hartzea; boluntarioen inplikazioa sustatzea; inklusio-irizpideak eta genero-ikuspegia kontuan izatea.\nEmandako laguntzak honako elkarte eta proiektu hauentzat izan dira:\nBereziki ahulak diren pertsonei lagundu nahi izan diete, konfinamendu edo itxialdiari duintasunez eutsi eta larrialdi-egoera zail honetan dituzten oinarrizko beharrei erantzun ahal izateko.\nKrisi honen ondorioz, gure inguruko pertsona askok ezin izan dituzte elikagai oinarrizkoenak eskuratu. Hori dela eta, eginahalak egin dituzte familia askori gehien behar dutena lehenbailehen helarazteko.\nGipuzkoako osasun-zerbitzuak arintzen lagundu dute, arrisku-taldeak artatuz eta laguntza-sareak indartuz, eta, horrela, oinarrizko zerbitzuak erabiltzea erraztu diete pertsona guztiei.\nCOVID19ak jotako gaixoen lekualdatzeekin, telefono bidezko Laguntza Psikologikoko Unitatea bete-betean lanean dutela, eta sendagaiak etxez etxe entregatuz, hainbat erakunderen egoera arintzen lagundu dute.\nEkonomia solidarioaren eta tokiko ekoizpenaren bidez, ekoizpen solidarioaren alde eginez eta ekoizpen-jardueraren erdigune izan diren pertsonak zainduz, maskara solidarioak egin dituzte.\nAntsietate-gertaerak eta gaixo-berritzeak saihestu dituzte, zentroetan bizikidetza eta maila terapeutikoa mantenduz, kalitatezko zerbitzu integrala eskainiz alkohol-kontsumoak jotako gizataldeei eta horien familiei ere lagunduz.\nKrisialdi honek gizartean eta ekonomian izan duen eragina murriztu nahi izan du elkarteak jada ahultasun-egoeran zeuden familietan; izan ere, askok enplegua galdu dute eta ondorioz diru-sarrerak murriztu zaizkie.\nZilarrezko Haria programa indartu da, bakarrik dauden adinekoei telefonoz laguntzeko doako zerbitzua. Lagun egin eta entzun egin zaie, bakardadean eman beharreko orduak arintzeko modu gisa.\nEtxegabetasunaren barnean sartzen dira bai kalean bizi diren pertsonak eta bai, etxebizitzetan ostatu hartuta, eguneroko elikagaiak lortzeko eta oinarrizko beste behar batzuk asetzeko baliabiderik ez dutenak. Hor egin ditu bere eginahalak elkarte honek.


Nafarroako pandemiaren jarraipena Refenan zentralizatua egon den hilabeteetako egoera irregularra izan da | LAB SINDIKATUA\nZerbitzu Publikoak Nafarroako Administrazioa Nafarroako pandemiaren jarraipena Refenan zentralizatua egon den hilabeteetako egoera irregularra izan da\nUne honetan, gure helburua ez da baloratzea laneko esparrukoak ez diren alderdiak –funtsezkoak izanagatik–, esaterako: militarrrek izan duten eginkizuna (Osasunbideko langile zibilei dagokien lana egiten ari ote diren edo Nafarroako herritar guztion historial medikoetako datuak eskuratu behar ote dituzten), alokairua zuzen ordaindu den, edo une jakin batzuetan nola kudeatu den krisia. Horiek denak alde batera utzita ere, LAB sindikatuko kideok garbi dugu pandemiaren jarraipena Refenan zentralizatua egon den hilabeteetako egoera irregularra izan dela.\nHainbat kexa eta erreklamazio jaso ditugu kontratazioei, zerrenden kudeaketari eta produktibitateei dagokienez. Gure ustez, kexa horien atzean dauden erabaki eta ekintzetako batzuek berehalako erantzuna izan behar dute Nafarroako Gobernuaren eta Administrazioaren aldetik, ikerketa edo auditoria gisa. Ezinbestekoa da argitzea kontratazioari buruzko araudia urratu dutenen erantzukizuna –beren eginkizunak egiteagatik, ez egiteagatik edo eskuodetzeagatik–, bai eta bertan izan diren kontratazio prozesuetan gardentasuna bermatzeko irizpide guztiak desagerrarazi dituztenen erantzunkizuna ere.\nBehin eta berriz informazioa eskatu diogu Oinarrizko Osasun Laguntzako Profesionalen Zuzendaritzari zerrenden kudeaketari edo kontratazio-irizpideei buruz. Eskaera adina ukazio jaso dugu. Bereziki larria da Osasun Larrialdietako teknikarien eta erizainen kasua, haien kontratazio-irizpideak ez baitira errespetatzen ari. Eta hori guztia Ospitalez Kanpoko Larrialdi Zerbitzuaren Zuzendaritzaren baimenarekin gertatu da, langileen kontratazioan irregulartasun horien berri izan arren jokabide horiek errazten baititu.\nKontratazioei dagokienez, hainbat kategoriatan legezkotasun- eta gardentasun-irizpideak errespetatu ez dituen politika izan da nagusi. Kategoria jakin batzuetan hori salatu egin da, baina, hala ere, errepikatu egin da: interes partikularreko irizpideak erabiliz, lan-kontratuak berdintasunez eskuratzeko aukera ezabatzen ari dira.\nZerrendetan ez zeuden pertsonak kontratatu dira, baita teorian eskuragarri ez zeudenak ere; beste pertsona batzuk kontratatu dira zerrendan zuten lekua aintzat hartu gabe, alegia, lehentasun-ordena errespetatu gabe. Horrek kontratazioari eragiten dio, baina baditu beste ondorio batzuk ere, esaterako, produktibitateak kobratzeari dagokionez, edo zerrendak eguneratzeari dagokionez.\nLABek egiaztatu du, gainera, kontratu horietako batzuk erabat irregularrak izan zirela hasieran, pandemia dela-eta kontratuen arteko bateragarritasunak baimentzen dituen martxoaren 18ko 1/2020 Foru Lege Dekretua indarrean sartu baino lehenagokoak baitira. Horrelakoak dira, hain zuzen, otsailaren 27an, martxoaren 7an, martxoaren 13an eta martxoaren 17an sinatutako kontratuak.\nZerrendak eta kontratuak modu irregularrean kudeatu dira askotan, eta egutegiak ere modu ez oso gardenean kudeatu dira. Jakin badakigu egutegiak antolatzeko ardura dutenek ez baizik eta zuzendaritzatik kanpoko langile “hautatu” batzuek egiten dituztela egutegiak, beren neurrira, ad hoc, Refenako lana enpresa pribatuetan dituzten beste lan batzuekin bateragarri egin ahal izateko moduan.\nHorri dagokionez, hainbat pertsonak aldi berean hiru kontratu ere izan dituzte Refenako lanarekin batera; 30, 40 edo 50 lanordu segidan kateatu dituzte, lanaldi baten eta bestearen artean behar den atsedenaldia hartu gabe. Non dago laneko segurtasuna?\nArgi dago, beraz, egutegien antolaketan ere Ospitalez Kanpoko Larrialdietako Zerbitzuko arduradunek ez dutela inolako kudeaketarik eta kontrolik egin.\nLABen argi daukagu agerian geratzen ari den hori guztia interes ekonomiko eta pertsonal batzuen ondorio dela, besteak beste: gutxi batzuek poltsikoak Administrazioaren kontura bete nahi izatea edo gutxi batzuen eskura dauden tresnak erabiltzea Administrazioan bidea “irekitzeko” eta, horrela, postu bat “behatzez” lortzeko.\nHori guztia ikusita, uste dugu beharrezkoa dela Refenan pandemia-urte honetan egindako bitartekoen eta langileen kudeaketaren auditoria bat egitea. Kudeaketa horren arduradunak dira, batetik, Kiko Betelu Nafarroako Larrialdietako zuzendariordea, eta bestetik, Diego Reyero Larrialdi eta Garraio Sanitarioko atalburua.\nJaso dugun informazioaren arabera, ondoriozta dezakegu, alde batetik, osasun arloko ehunka langilek – bai ospitaleetan, bai Oinarrizko Osasun Laguntzan – beren indarren muga-mugan lan egin dutela eta une batzuetan baliabide falta handia izan dutela, eta, bestetik, talde jakin batzuen mesederako inbertsioak egin direla (aparteko ordainsarietan milaka eta milaka euro ordaintzeaz gainera). Hori bai, talde eta pertsonaia horiek autopropaganda oso ongi landu dute, astea joan astea etorri erreportajeak eta argazkiak eginez, berdin Refenan edo anbulantzia batean, kamioi bat eramanez, txertoen kaxak eramanez edo apalategiak jarriz. Pandemia honetako heroiak haiek balira bezala eta ez beste inor.


2011/01 ~ sopelako gazte asanblada\nTailerrak Astelehenero Sekeko gaztetxean 17:00-20:00 txalaparta eta kitarra tailerrak, animatu eta parte hartu zure herriko Gaztetxean! Asanblada Eguenetan Eguenero Sekeko gaztetxean 19.00, animatu eta parte hartu zure herriko Gaztetxean! Domeka Beroak Domekero Sekeko gaztetxean 19:00etatik aurrera hanburgesa gozo eta giro ederraz gozatu! 2011/01/31\nGazte egun txikia Bilbon\n7 katu gaztetxea, gazte egun txikia\nOtsailaren 3an GAZTE EGUN TXIKIA burutuko dute alde zaharreko 7KATU gaztetxean. Egun hau otsailaren 12an egingo den Gazte egunerako prestaketa izango da eta irabaziak Gazte Egunaren finantziazioan laguntzeko erabiliko dira. Hona hemen programazioa: -20:30etan: XENTIMORIK GABE antzezlana (Ramon Agirre eta Inazio Tolosa. Hitzak: Pako Aristi.)-22:15etan BIZKAIKO GOLFOAK (ITZIARREN SEMEAK taldeko kideen proiektu akustiko berria)\nOkupazio barria Iruñean\nErrotxapea, Iruñea, okupazioa\nErrotxapeako asanblearen komunikatua:\nZu bezala, hiri honetan, auzo honetan bizi (edo saitu egiten) gara. Gu ezagutzen gaituzu guk sentitu izan duguna zuk sentitu izan duzulako. Zuk bezala, prekaritate eta langabeziaren artean malabarismoa egiten dugu. Sufrimendu eta miseriaren kudeatzaileak hitzarmena egitean, lan gehiago egitera eta bankuen atzaparretan eta pentsio-fondo pribatuetan erortzera behartzean, amorru berdina sentitu duzulako ezagutu egiten gaituzu. Zure lanatik eta bizitzatik ateratzen dituzten etekin eta dirutza banatzen ikusi dituzu. Zuk bezala, hainbeste urtetan elkartasunekiko eta ondasun komunei eraso kapitalista pairatu ondoren, ezintasuna sentitu dugu.\nBaina gehiagorik ez! Gurea dena, komuna dena errekuperatzea erabaki dugu. Greba guztietan egon gara, ostegunean ere zurekin egon ginen eta gaur hutsik zegoen auzoko gune bat ireki dugu zure zentro soziala izateko, zure gaztetxea, gure ideiak eta desioak martxan jarri ahal izateko tokia.\nEzintasuna poztasun bihurtu dugu, kapitalismotik kanpo bizimodu kolektiboa eraikitzeak ematen duen alaitasunean. Bizimodu hobea nahi dugu, kontsumista ez den bizitza, beldurrik ez duen bizitza, haien arau sexualik ez duena, beraien kultura elitista ez duena, haien pasibotasuna ez dena . Tresna guztiak zure (gure) esku daude. Lan egin dezagun hiri hobea eraikitzearen alde, mundu hobea zabalagoa izan dadin.\nHiri berri bat irudikatzeko garaia da, kapitalismotik at dagoen gizatea; eraldaketa ez da erreforma estataletik etorriko, eraikuntza komunala, elkar laguntza, elkartsuna eta askeak diren espazioetatik baizik.\nMarcelo Celayeta 85, Errotxapea\nDomekan kontzertu akustikoa\ncock a doodle doo taldea, kontzertuak, Sekeko Gaztetxea\nDomeka honetan ohikoak diren hanburgesa gozoak eta giro paregabeaz gain, kontzertu akustiko batez gozatzeko aukera izango dugu Sekeko Gaztetxean. Taldea Cock a doodle doo deitzen da eta lau pertsonek osatzen dute bi gitarra, yenbea eta tronpeta. Hasten dagoen talde hau bere bigarren emanaldia eskeiniko digu 20:30etatik aurrera.\ngazte asanblada sopeloztarra, greba orokorra\nOtsailaren 5ean Zapaterok pentsioetako arautegian aldaketa bortitz batzuk egingo ditu. Gaur eguneko jubilazio urtea 2 urte beranduagotuko du, hau da, 65 urtetik 67 urtera pasako da. Gainera, urte hoietara heltzean egungo kotizatu beharreko urteak ere beste bi urte gehiagotuko dira, 37 urte kotizatu beharko ditugu 67 urterekin pentsio publikoak kobratzeko. Eta, 65 urterekin jubilatu nahi direnak 41 urte eduki beharko dituzte kotizatuta, hau da, 24 urterekin lanean hasi eta 65 urterarte eten gabe lanean aritu. Eta hau gutxi balitz, gure pentsioaren kantitatea kotizatutako azken 15 urteekin kalkulatzen bazuten, hemendik aurrera kotizatutako azken 25 urteekin kalkulatuko da.\nGazte asanbalda sopeloztarrak PSOEk egin nahi dituen aldaketa hauek, eskubide murrizketa bezala ikusten ditu. Nahiz eta gure jubilazioa urrun ikusi, beharrezkoa ikusten dugu gure etorkizunaren alde borrokatzea. Bat egiten dugu beraz, lagileriaren borrokarekin, gutxienezko eskubide hauek errespeta daitezen. Krisi ekonomiko garaietan, krisia sortu ez dugunok pairatzen ditugu ondorioak eta honi aurre egiteko, datorren urtarrilaren 27an egongo den greba orokorrera eta baita 27a baino lehen egingo diren ekintza guztietara batzera deitzen zaituztegu, gure etorkizuna eraiki behar dugulako eta krisialdia beraiek ordaindu behar dutelako.\nUrtarrilak 27, Sopelako gazteok ere Grebara!!\n15 urte Iñaki Aurrekoetxea hil zenetik\n15 urte, Iñaki Aurrekoetxea "Sope"\nHitzaldia Plaza Beltza Kulturgunean\nhitzaldia, Plaza Beltza Kulturgunea\nAste honetan, asteazkenean 19:30etan, hitzaldi interesgarria burutuko dute Plaza Beltza Kulturgunean: Posición común de la unión europea: ¿Segundo bloqueo a Cuba? izenburuarekin eta hizlaria Rainyer Pellón izango delarik (Rainyer Pellón;Investigador del centro de estudios europeos en la habana)Euskal Herriko bisita hau Euskadi-Cuba elkarteak, Komite Internazionalistak taldeak eta Sierra Maestra-Euskadi elkarteak (Euskal Herrian bizi diren kubatarrek) antolatuta dago.\nAzken atxiloketak salatzeko bihar manifestazio nazionala Iruñean\nIruñea, manifestazio nazionala\n17:30ean hasiko da manifestazioa, Golem zinema aretoen aurretik, Bake bidea, aterabide demokratikoak orain, atxiloketa gehiagorik lelopean. http://www.berria.info/albisteak/46967/gernikako_akordioak_manifestazio_nazionalera_deitu_du_larunbaterako_espainiaren_jokabidea_salatzeko.htm\n7 KATU Gaztetxearen urteurrena\n7 katu gaztetxea, Bilbo, urteurrena\nPasaden urtarrilaren 13an lau urte bete ziren 7 KATU okupatu zenetik.\n4 urte antolatzen, 4 urte lanean, 4 urte auzoa eraldatzen, 4 urte okupatzen... 4 urte borrokan!!\nOztopo asko gainditu behar izan dituzte 7KATU gaztetxea aurrera eraman duten gazteek eta horregatik ospakizuna egiteko motiboa badago! Beraz hemen dekozue programazioa:\nAURRERA 7 KATU!!!\nOSTIRALA 28 17:00 Gazte GINKANA\nSoñadores natos www.myspace.com/natosounds\nRevolutionary brothers www.myspace.com/revolutionarybrothers\n11:30 Ume jolasak, plaza berrian 13:00 Solokoetxeko eskaileren I. igoera eta jeitsiera 15:00 Bazkari herrikoia 18:00 Euskotxarangabomboklap, fest!. Alde zaharra zarataz beteko duen kalejira\nSalbuespunk (Barakaldo, "kaxianotik eskorbutora" folk-rocka eta fusioa): www.myspace.com/salbuespunk\n..,¨*^"'?¿¡¡.,_v (oraindik zehazteko, seguruenik LADY GAGA edo AMY WHINEHOUSE)\n18:00 BERTSO SAIOA. Bertsolariak: -Miren Amuriza\nBake bideak irekitzen direnean, atxiloketa gehiago!\natxiloketak, errepresioa, sarekada\nGutxienez hamar lagun atxilotu dituzte Araban eta Nafarroan burututako polizia operazioan. Ekinekin eta Askatasunarekin zerikusia izatea leporatuta. Xabier Beortegi, Iruñeko Errotxapea auzoan.\nIñigo Gonzalez, Barañainen (Nafarroa) Iker Moreno, Burlatan (Nafarroa).\nJuan Patxi Arratibel, Etxarri-Aranatzen (Nafarroa).\nGorka Mayo, Nafarroan.\nGorka Zabala, Nafarroan.\nMiguel Angel Llamas, Iruñean Edurne Sanzo Madariaga, Iruñean Oihana Odria Montenegro, Iruñean.\nKoldo Garcia Llorens, Gasteizen\nErtzaintzak gazte bat atxilotu du Andoainen, kale erasoak egotzita.\nItzulbatzetako gazte bat atxilotzeko arriskuan: ESTATUARI GATAZKA GUSTATEN JAKO!\n'Datorkigun Polizia' HITZALDIA Plaza Beltza Kulturgunean\nOstegun honetan, hilak 20, Plaza Beltza Kulturgunean datorkigun poliziari buruzko itzaldia burutuko dute 19:30etan.\nHilabete gutxi batzuk pasa dira "alternativas al modelo policial" hitzaldia burutu zenetik kulturgunean, eta gaiarekin jarraituz, hitzaldi berri hau dator. Gure gizartean gero eta handiagoa den militarizazioa eta euskal poliziaren bilakaera izango dira mintzagai. Polizi ereduaren inguruko eztabaida gizarteratzea, inoiz baino beharrezkoagoa den momentu honetan.\n33 urte Dabi gabe!\n33 urte, dabi, E.T.Ako militantea\nGaur, urtarrilak 14, 33 urte betetzen dira Dabi hil zenetik.\nDavid Alvarez Peña, ETAko militantea, Lemoizko zentral nuklearraren aurkako ekintza batean zauritu eta hilabete batera hil zen Basurtoko ospitalean, aste honetan 33 urte.\n1977ko abenduaren 18an, igandean, lau gazte zentral nuklearraren aurkako atentatua prestatzen ari ziren. Aurreneko tiroa goizeko 06:20ak aldera entzun zen, eta atzenekoa hamar minutu beranduago. Hamar gizon, sei guardia zibil eta lau laguneko komandoa, elkarri tiroka ari ziren. Guardia Zibilaren egoitzako ateari eraso egitera zihoala, hurbileko barrakoi batetik bi agenteek egindako tiroek ezustean harrapatu zuten komandoa. ETAko militanteek ez zituzten bi hauek ikusi. Goizeko 06:30etan dena amaitua zen. David Alvarez Peña lurrean zetzan, oso larri zaurituta.\nBehin Ospitalean Guardia Zibilen jazarpen eta presioen ondorioz hil zen David.\n4 urte...7 katu!\n7 katu gaztetxea, urteurrena\nBilbotik bidalitako oharra:\n4 urte, 1461 egun, 4 desalojo,7 kale, auzo bat, 5 okupazio, hainbat gazte, gazte asanblada 1, gaztetxe 1…..7 katu!\nGezurra badirudi ere lau urte bete dira jada eta gaztetxea lehenengo aldiz ireki genuenetik. 2007ko urtarrilaren 13an eta aurretiko beste bi saiakeraren ostean okupatu zen Solokoetxeko eskaileretan dagoen lokala, eta ordutik zenbaezina da zenbat gaztek igo dituezten Alde zaharreko Errondabide kalea eta 7 katu gaztetxea lotzen dituzten eskailerak. Gaur egunean Alde zaharreko gazte asanbladak, bere lanean gogotsu jarraituko du, gero eta indar gehiagorekin eta geldiezina izango den gazte mugimendu honi bide ematen. Auzoa eraikitzen ari garelako, merezi duelako, eta gustuko dugulako, ilusioz eta autogestioz,4 URTE ESKILARETAN GORA!\nBesterik gabe, urtarrilaren 28,29,30 egunetan egingo diren urteurreneko ospakizunetan parte hartzera gonbidatzen zaitugu.\nEgitaraua hemen: www.7katugaztetxea.com/loturak2/urteurrena\nAnimo ta urte askotarako!\nDomeka honetan, Gazte Asanblada Sopeloztarrako kideok Arnaldo Otegi eta beste euskal preso politiko guztien askatasunaren aldeko atxikimendua egin genuen, argazki honen bitartez. Atxilotu ugari dauden garai hauetan, beharrezkoa ikusten dugu behar duten indar hori guk kanpotik ematea, etxean behar direlako eta haiek gabe aske izaterik ez dugulako.\nEUSKAL PRESOAK EUSKAL HERRIRA! Irakurri\n“Memoria de una hija de Oshun”\ndokumentala, Gite-Ipes, Memoria de una hija de Oshun, Plaza Beltza Kulturgunea\nEl jueves 13 de enero de 2011 (19h) en Plaza beltza kulturgunea, Larrabasterra.\nPlaza beltza y Gite-Ipes presentan el documental:“Memoria de una hija de Oshun”(Uruguay 2010, directora: Maria Torrellas, 74 min) Irakurri\nBADATOR 7 KATU GAZTETXEAREN 4. URTEURRENA!\n7 katu gaztetxea, lasterketa herrikoia, Solokoetxeko eskaileren I. igotze eta jeiste lasterketa\nermitatze gaztetxea, identifikazioak, Plentzia ta Gorlizko gazte asanblada\nOrain dela lau egun Andra Mari kaleko 1.zenbakiko etxean sartu ginen Plentzia ta Gorlizko Gazte Asanbladako (PGGA) kideok, bertan gaztetxea egiteko asmoz. Izena ere jarri diogu jada eskualdeko gune autogestionatu berriari: Ermitatze gaztetxea. Izan ere, baseliza atzealdean dago, Piruli plazatxotik eta Jai Alai frontoitik gertu. Lehenengo egunean udaltzainen bisita izan zuten. Hiru gazte identifikatu zituzten arren, ez genuen arazorik eduki. Ostiral gauean ordea, ERTZAINTZAK agertu ziren gaztetxetik etxeko jabeen salaketa jaso ostean. 6 gazte identifikatu zituzten eta hurrengo asteartean getxoko epaitegian epaituko dituzte. Hori gutxi balitz, Ertzaintzaren partez tratu iraingarria jasan eta hurrengoa entzun behar izan zuten besteak beste; "agachate y mira mi bragueta", "tu compañero es tonto del culo".... Hala eta guztiz, GAZTETXEAK ZUTIK DIRAU!!!\nETORRI GAZTETXERA!!! Plentzia ta Gorlizko Gazte Asanblada\nKomantxe konpartsa, kukutza, otsoen jaia\n...eta biziki gozatzen dugupekatuak burutzenzeinetatik begirada iheskorrak soilik gordetzen ditugulariketa gure farreak gauean aditzen diraotso basatien uluen modura.\nirteera, sekeko mendi taldea\nSopelako gazteak, Altsasuko Gazte Asanblada eta Sekeko Mendi Taldea, elkar egindako mendi irteeran, zapore ezin hobeagorekin bueltatu gara.\nAltsasuko gazteak, poz handiz erakutsi ziguten Beriain Mendia, Gentilen koba, Sorginaren begia, Altsasuko Gaztetxea, Altsasu herria,...\nHurrengo irteeraren zain, beste Asanblada, kuadrila, zein gazterekin harremanak elkar trukatzeko eta sendotzeko asmoz...ikusi arte!! Irakurri\nGAZTETXE BERRIA Plentzian!\ngaztetxea plentzian, okupazioa\nPlentzia eta Gorlizko Gazte Asanblada zoriondu behar dugu hainbeste ahaleginen ondoren Gaztetxea lortu dutelako. Gaztetxera gerturatzeko deia egin dute beraz hemen adierazten dizuegu kokapena, handik pasatu zaitezten.\nZorionak!! Aurrera Plentzia eta Gorlizko gazteria!!\nbuda exploto por vergüenza, Zinemaldia gaztetxean\nAsteburu honetan berriz ere Domeka beroaren zita dekogu gaztetxean. Zinemaldia 18:30etan hasiko da eta filmea; BUDA EXPLOTO POR VERGÚENZA izango da. Hona hemen, pelikulari buruzko zenbait datu:JATORRIZKO IZENBURUA: Buda az sharm foru rikht URTEA: 2007.IRAUPENA: 81 min.HERRIALDEA: Iran.ZUZENDARIA: Hana Makhmalbaf.AKTORE-ZERRENDA: Nikbakht Noruz, Abdolali Hoseinali, Abbas Alijome.EKOIZPEN-ETXEA: Iran-Frantzia.SINOPSIATalibanek suntsitu zuten Budaren estatuaren pean bizi den sei urteko neskatoa da Batkay. Bere desiorik nagusiena ikasi ahal izatea da. Indarkeria nonahi, eskolarako bidea harentzako froga gogorra izango da. Harrikatu, Buda bezala suntsitu edo kobazuloetako labirintoan amerikarrek egin zuten modura tiroz jo nahi duten mutil batzuk jazarriko dute.\nZinemaldia eta gero hamburgesa gozoak jateko aukera izango duzue domekero bezala, eta ARNALDO ASKATU ekimenerako argazkia egingo da ere. Ekimen honek Euskal Herrian irekitzen ari den prozesu politiko berria bultzatzea du helburu eta herri plataforma den talde honek Arnaldo Otegiren askatasuna eskatzen du horregatik.\nHonen arira euskal preso politiko guztien askatasuna ere eskatzen dugu.\nURTARRILEKO EGITARAUA PLAZA BELTZAN\nagenda, Plaza Beltza Kulturgunea, urtarrila\nBARIKUA 7 19.00etan elkARTasun tailerraren aurkezpena. Artea eta sormenaren bidez, espetxeko hormen bestaldera, gure elkartasuna helarazteko ekimena. Astero.\nJUEVES 13 a las 19.00 proyeccion del documental uruguayo “Memoria de una hija de Oshun”, contaremos con la presencia de la directora, Maria Torrellas. EGUENA 20 19.30tan. Hitzaldia - eztabaida: “Datorkigun polizia”, euskal poliziaren bilakaera eta gizartearen militarizazioa.\nLiteratura tailerra, kontsumo taldea eta josteko eta arropa konpontzeko txokoa martxan daude, informa zaitez eta parte hartu!\nOtsailaren 5ean Zapaterok pentsioetako arautegian ...\nAzken atxiloketak salatzeko bihar manifestazio naz...\nBake bideak irekitzen direnean, atxiloketa gehiago...\n'Datorkigun Polizia' HITZALDIA Plaza Beltza Kultur...


Dimako Udala - Bizkaiko Administrazio digitala hobetzeko gazteentzako ideia lehiaketa\nBiscayTIK Fundazioaren X. urteurrena ospatzeko jardueren artean, Ideia Lehiaketa bat egingo da, Bizkaiko gazteak ere sar daitezen, Bizkaiko udaletan, administrazio digitala eta modernizazio teknologikoa bultzatzeko lanean. Helburua da Bizkaiko toki administrazioetan eraldaketa digitala sustatzera zuzendutako proposamenak sustatzea eta errekonozitzea.\nLehiaketan 18 eta 29 urte bitarteko edozein nazionalitatetako gazteek har dezakete parte, Bizkaian bizi badira edo bertan ikasi edo lan egiten badute; proposamenak taldean zein bakarka aurkez daitezke. 2 erronka zehaztu dira, eta horietako edozeinetara zuzenduta egongo dira ideiak. Erronka bakoitzean puntuazio handiena eskuratzen duen proiektu bakoitzak 1.000 €-ko (mila euro) saria jasoko du.\nParte hartzeko, ideiak.biscaytik.eus webguneko argibideak jarraitu behar dira soilik.\nZuen laguntza eskatzen dizuegu, mesedez, lehiaketari buruzko informazioa zuen web orrialde, sare sozial eta newsletteretan hedatzeko, Bizkaiko gazte guztiek izan dezaten honen berri eta guztien parte-hartzea sustatzeko. Atxikita bidaltzen dizuegu lehiaketari buruzko informazio nagusia duen liburuxka bat, zuei lan hori errazteko.\nArgibideak eskatzeko edo edozein zalantza argitzeko, ideialehiaketa@bizkaia.org helbidean gaituzue zain.\nKartela ikusi (PDF 576KB)


Iñurrategik, Vallejok eta Zabalzak Groenlandia zeharkatuko dute trineoz — Gaztezulo\nIñurrategik, Vallejok eta Zabalzak Groenlandia zeharkatuko dute trineoz\nIñurrategik, Vallejok eta Zabalzak Groenlandia zeharkatuko dute trineoz https://www.gaztezulo.eus/albisteak/inurrategik-vallejok-eta-zabalzak-groenlandia-zeharkatuko-dute-trineoz https://www.gaztezulo.eus/albisteak/inurrategik-vallejok-eta-zabalzak-groenlandia-zeharkatuko-dute-trineoz/@@download/image/2011538388alberto_inurrategi.jpg\nHirukoak badu erronka berria: 2.300 kilometroko zeharkaldia egingo dute uharte izoztuan barrena. Maiatzaren 9an abiatuko dira harantz, baina GAZTEZULO egun batzuk lehenago bildu da Alberto Iñurrategirekin. Etxaurin, Nafarroako eskalada eskola apartean izandako elkarrizketaren aurrerapen bat, alboko bideoan. Elkarrizketa osoa maiatzaren 6an, kioskoetan.\nAlberto Iñurrategi, Juan Vallejo eta Mikel Zabalza hotzera abiatuko dira, beste behin. Atzo aurkeztu zuten TransAntartika2011 egitasmoak Groenlandiara eramango ditu hilabete honetan bertan, eta Hego Polora azaroan. 2.300 kilometroko eta 3.700 kilometroko zeharkaldiak egingo dituzte hurrenez hurren, aurrera egiteko eskiak eta kometak baliatuta.\nGroenlandiara partitu baino lehenago Alberto Iñurrategirekin elkartu gara, eta orain arte egindakoarekin zerikusirik ez duen proiektu berri honekin dituen aurreikuspenez aritu gara Etxaurin, Nafarroan.\nEta askoz gehiagoz ere bai. Bera seduzituko duen egitasmoak bere "mugetatik hurbil" egon behar duela aitortu digu. "Horrek narama prestaketari duen garrantzia ematera, horrek behartzen nau talde lanari ere dagokion garrantzia ematera... soilik horrela bizi daiteke gero ilusioaren eta nekearen arteko nahaste eder hori".\nZortzimilakoen lehiaz ere aritu gara: "Zortzimilakoen mitoari oraindik ere kosta ahala kosta eusten ari gatzaio (...) gure barrua betetzeak baino gehiago arduratzen gaitu gure egoa asetzeak").\nBideoa aurrerapen bat besterik ez da. Aretxabaletako mendizalearekin izandako solasaldiak emandako guztia irakurri nahi baduzu, badakizu: hilaren 6an, maiatzeko GAZTEZULO kioskoan!


Ilazki Aldunberri Iruretagoiena | Jolas Terapia Elkartea\nPsikologoa, psikomotrizista eta jolas- terapeuta.\nOsasun Psikologia Orokorra Unibertsitate Masterra (EHU).\nHeziketarako Psikomotrizitate Praktikan formakuntza (Luzaro eskola-Bergara-UNED).\nJolas -Terapian titulatua (PTES-PTI).\nSandplay-en formakuntza (PTES).\nPsikologo Elkargoko Kolegiatu zenbakia:GZ02084\nPlay Therapy Internationaleko elkargokide zenbakia: 201300089\nHaurtzaroaren munduan murgildurik nabil lanean azken urteetan. Psikologiako ikasketak amaiturik, Tolosako Naia Psikologia, haur garapen eta arreta goiztiarreko zentroan hasten naiz lanean psikologo eta psikomotrizista moduan.\n2017. urtean, praktika pribatua Gipuzkoako Foru Aldundiko Arreta Goiztiarreko programarekin uztartzen dut, garapenean zailtasunak dituzten 0-6 urte bitarteko haurrei akonpainamentu terapeutikoa eskainiz.\nNere marko terapeutikoa psikologia humanistan oinarritzen da.\nOinarri hartzen dut pertsonok dugun joera atxikia gure gaitasunak eta baliabideak garatzeko, eta prozesu honetan zailtasun eta errealitate ezberdinak bizitzen dituzten haur eta familien bidelagun izaten naiz.\nSandplay metodoaren sakontzeko interesarekin, master amaierako lana burutu nuen teknika honen inguruan.\nEskuratutako ezagueretan sakontzea eta eguneratua egotea gustoko dut, hori dela eta prestakuntza jarraituari berebiziko garrantzia ematen diot. Haurtzaroa, jolasa eta mugimendu librearekin harremana duten jardunaldi, seminario zein formakuntzetara joaten naiz, besteak beste, Pikler-Lóczy eta Jolas Terapian.\nHonako elkarte profesionalen kide naiz:\nPlay Therapy International.\nPlay Therapy Spain.\nEuskal Herriko Jolas Terapia Elkartea.


Oraindik orain erabiltzen duten backlink indexatzaile tresnak dira?\nOraindik ere galdetzen ari zaren ala ez adierazten du backlink-indize tresnak orain erabiliz, edo ez? Erantzun sinplea da - bai, badira. Eta badira arrazoiak direla eta berriro berretsi: indexazio egokia exekutatzea WEB ORDUA behar da. Gutxienez, White Hat-en SEO-aren arabera normalean izateagatik, benetan merkeak dira. Beraz, aurre egin dezagun - backlink indizearen zerbitzuak zure jatorrizko potentzia mantendu zuen 2017an, eta lehoiaren zati bat SEO adituek espero dute beren garrantzia mantenduz aurreikusteko etorkizunean. Hori dela eta, behean, tokiko negozioen aipamenen, prentsa oharren, sindikazioen sareen eta "benetako SEO negatiboen" kontzeptuari buruzko laburpen laburragoa egingo dut. Oraingoz, backlink indexatzaileen indargabetzeak lan gehiago egiten du.\nTokiko negozioen aipamenak\nBestela, tokiko negozioen aipuak ez dira inoiz alde batera utziko, bereziki eskualdeko proiektuen eskualdean edo negozio txikietan. Autoritate zilegia eta autorregulazio backlinkak oso larriak ez diren arren, Google-k ohar laburrean sartzea lortzen du. Zergatik? Arazoa da erlazionatutako edukiaren deskribapenen lehoia sarritan bidalketak behin eta berriz erabiltzen direla. Eta zergatik ez luke arrazoizko abantaila hartuko zure lehiatzaileek baino gehiagotan eta liderra? Beraz, backlink-indexer tresnak merezi du, gutxienez, zure webguneak aipamen gehiago behar dituela indexatuta, bilatzaileek ez baitute inor baztertu beharrik izan.\nGauza da prentsa-oharren inguruko irteera ia guztiak aipamen bakarrak direla, edo benetan noindex. Zergatik? Google-k bezalako bilaketa motore nagusiek badakite edonork prentsa-oharraren kate luzea ordaindu dezakeela. Ondorioz, prentsa-oharretatik ehunen arteko backlinkak erraz lor ditzakezu autoritate autoritate handietan edo albisteen webguneetan. Hala ere, horietako bat edo bi bakarrik izango lirateke SERPren Google zerrendan. Eta hemen zure irtenbidea da: indexatutako backlinken batez besteko emaitzek askoz ere hobeak izan ditzakete Instant Links Indexer bezalako backlink-indexatzaile tresnekin, baita Backlinks Indexer-ekin. Biak probatu ditut, beraz aukeratu behar duzuna erabakitzen duzu.\nZoritxarrez, Google-k eta beste bilatzaileek denbora gehiegi behar izaten dute berriki sortutako backlinkak antzemateko, nahiz eta sare garrantzitsuenak ere (Tumblr, Blogger, eta abar). Horregatik uste dut backlink-indexatzaileen zerbitzuak erabilgarriak direla. Azken finean, benetako marketineko prestazioak baliabideen indexatutakoak zure interes nagusien artean egon behar luke, ezta?\nEgoera oso ohikoa da lehiakide batek aurkaririk arrakastatsuena duen webgune osoa scrapatzen duenean. Esan nahi dut zure idazkerekin erraz erabili ditzakezula beste orri batera klonatutako orrialde bat argitaratzea, PageRank handiagoa edo domeinuko autoritatearekin. Horrela, badirudi zure webguneak orrialde osoaren edukia plagiatu duela, benetan kaltetuta dagoen alderdia baino. Hori dela eta, hobe duzu beti zure orri guztiak indexatuagoak baino azkarragoak direnak, zure lan gogorraren zati bat lapurtzeko besterik gabe. Azken finean, "SEO negatiboak" izan duen inpaktu positiboa berriro ere esateko gauza den azken konbentzigarriena izan beharko luke - backlinken indexatzaileen ahaleginen multzo egokia kudeatzeko ardura hartu behar da oraindik webgune guztientzat Source .


Unibertsitateak : Ikasle Abertzaleak\n‘Unibertsitateak’ Ataleko sarrerak\nInposaketak desobeditu eta gurea eraiki! Ikasleok Euskal Eskola Nazionala!\nIkasle Abertzaleak 2016 - Ira - 12 0 Iruzkin\nIkasturte berriari ekiteko unea heldu da. Urtez urte nabariagoa da sistema kapitalista-patriarkalak ikasleongan eragiten duen zapalkuntza, geroz eta jasangaitzagoa delako inposatu diguten hezkuntza sistema honen zama. Isilik nahi gaituzte, burumakur, belauniko, obediente. Baina ikasleok ez gaude euren nahiei men egiteko prest. Iazko Bilgune Prozesuan nondik gatozen argi ikusi eta nora goazen erabaki genuen. Europa eta espainiar mailako erasoei aurre egiteko, ikasle sarea indartu genuen forum to fighten eta para los Read More ...\nAzken ikasle dantza ospatuko dute Gasteizen maiatzaren 5ean\nIkasle Abertzaleak 2016 - maiatza - 4 0 Iruzkin\nIkasle Mugimendua Herri Mugimenduarekin ofentsibara! Ikasle mugimendutik gizarte kapitalista alienatzaileari planto egiteko hautua hartu dugu azken urteetan, bizi dugun esplotazio egoeraren aurrean mobilizazioak aurrera eramanez eta are gehiago gizarte kapitalistaren arau semi-automatikoetatik at kondizio berriak eraikiz, ikasketa zein bizi eredu askatzaileak martxan jarriaz. Egoera berri honetako baldintzak irekitzeko pausu nabarmenak eman dira aurtengo kurtsoan, ofentsibara salto eginaz, dominazio eredu honen oinarrian den zentzugabeko inposaketa zein auto-inposaketei zuzenean kontrajartzen zaizkien harremanak Read More ...\nEtiketak: Araba, Unibertsitateak\nBilboko Ikasle Abertzaleak ere Maiatzak 1 egin!\nIkasle Abertzaleak 2016 - Api - 30 0 Iruzkin\nIkasleria ere langile klasearen zati dela aldarrikatuz eta zapalkuntzen jatorri den sistema kapitalista patriarkalaren aurka eginez, igandean Euskadi Plazatik 18:00etan hasiko den Maitzak 1 Egin-en manifestaziora deitzeko dinamika bateratua burutu dute Bilboko unibertsitateetako eta ertainetako Ikasle Abertzaleek: [IRAKURKETA] Krisi estrukturalean dagoen kapitalismoak eraso berri bat egin du langile klasearen interesen aurka eta bere aberastasunaren metaketaren logikaren defentsan. FMI, Munduko Bankua, OTAN bezalako erakundeek eta multinazionalen interesak defendatzen dituzten beste presio taldeek Read More ...\nBi atxilotu eta identifikatu bat NUPeko ikasleek errektoradutzaren erreforma geldiarazteko asmoz eginiko protestan\nIkasle Abertzaleak 2016 - Api - 28 0 Iruzkin\nATXILOTUAK ASKATU! ERREFORMARI EZ! Gaurko egunean, errektoradutzak erreforma bat onartzen zuen. Erreforma honek, unibertsitatearen pribatizazio eta elitizazioa zuen helburu. Erreforma honek puntu nagusiak, ingenieritza eta ekonomiakoak, seihileko matrikula zuten karera bakarrak, urteko matrikula bihurtzea zen. Aldi berean, suspenditutako ikasgaietan jarraian matrikuatzera behartzen zintuen. Eta hizkuntzen transbertsalitatearen bidez, euskerari zuzeneko erasoa egiten zion, hainbat ikasgai desagertaraziz. Erreforma hau ezkutuan eraman da hasieratik. Honen berri izan bezain laster, ikasleok antolatu ginen erreforma Read More ...\nEtiketak: Nafarroa, Unibertsitateak\nIkasle Abertzaleak-en irakurketa apirilaren 26ko gertaeren aurrean\nIkasle Abertzaleak 2016 - Api - 27 0 Iruzkin\n[Irakurketa] IKASLEON AURKAKO ERASORIK EZ! Hasteko eta behin, irakurketa honen bitartez Leioako EHU-ko kanpusean atzo goizean atxilotuak izan ziren bost kideren absoluzioa galdegiten dugu, jakin baitakigu Ertzaintza karguak irekitzekotan dagoela, autoritateari atentatua eta antzeko delituak egotzita. Bestalde, Ikasle Mugimendua azken hilabeteetan bereziki baina baita ere modu sistematikoan jasaten ari den jazarpen poliziala zein sistemikoa (eskutik helduta doazenak eta elkarrengandik askatu ezin direnak) gaitzetsi nahiko genituzke eta baita lotzen gaituzten kateak Read More ...\nEtiketak: Bizkaia, Unibertsitateak\nErasoen aurrean protestak Leioan, UPVri bost exijentzia helarazteko\nIkasle Abertzaleak 2016 - Api - 14 0 Iruzkin\n1. PROTESTA 2. PROTESTA Leioako Ikasle Abertzaleaken oharra: Sei urte dira Bologna prozesuaren bidez urte askoan ikusi gabeko unibertsitateen merkantilizazio prozesu basatienari bidea ireki ziotenetik. Ez zen kasualitatea izan unibertsitateei gelditzen zitzaien proiekzio sozial apurra erabat deuseztatu eta sistemaren mesedera lan egiteko gune huts bilakatzea, ikasleok prozesu horren aurrean irmoki altxatzea ere kasualitatea izan ez zen bezala. Ordutik hona, hezkuntzan egiturazko aldaketak egiteko bidean sakontzen jarraitu dute, ikasleok merkantzia Read More ...\nEtiketak: Bizkaia, Info, Unibertsitateak


'Gose' kantua kaleratu du 'Deus ez' taldeak | Musikharia | IRRATIA\n2020 AZA. 16 - 09:05h\nAurreko diskorako eginda bazuten ere, bidean geratu zen 'Gose' kantua eta orain grabatu eta kaleratzea erabaki dute. Baina 'Sherpa' diskoak bere bidea egin dezan jarraituko dute lanean 'Deus ez' taldekoek berriren bat osatu aurretik. MusikHaria saioan izan dira kantua aurkezten.\n'Sherpa' diskoan sartu ez zen kantua, 'Gose, kaleratu du 'Deus ez' taldeak.\nEibarko taldea bezala aurkezten du bere burua 'Deus Ez' taldeak, nahiz eta egun ez duten bertan ezer ere egiten. Han sortu ziren eta taldekideren bat bertakoa da, baina egun handik kanpora daude. «Zailtasunak ditugu entseatzeko eta abar, jakina. Iruñean bizi da taldekideren bat eta Azkoitian daukagu entseatzeko lokala, hortaz, egoera aldatu zain egon behar orain», kontatu digu Koldo Sagarzazu bateria-jotzaileak.\nMusikHaria saiora egindako bisitan, beren aurreko diskoez ere hizketan aritu gara eta beren musikak izan duen eboluzioan. «'Deus ez' lanetik 'Sherpa' lanera eboluzio bat egon da eta, orain, 'Gose' kantuarekin hori bera erakutsi nahi izan dugu. Hiru gara eta askotan kantuak gehiegi konplikatzea gustatzen zaigu eta buruhauste ugari izaten dugu horrekin, baina gero lortzen dugun emaitzarekin pozik geratzen gara», esan digu Sagarzazuk.\nMomentuz ez dute hirugarren diskorik aurreikusten, 'Gose' kantua aurreko diskoan sartu ez zen bat da eta hura grabatu ez izanaren penaz jo zuten Josu Ervitiren estudiora beste behin ere. «Ervitirekin egin dugu orain arte lana baina hurrengoan batek daki, akaso gure konfort gunetik ateratzeko garaia izango da. Orain arte oso erraz eta eroso aritu baikara Ervitiren eskuetan», nabarmendu du 'Deus ez' taldeko kideak.\n'Sherpa' diskoa aurkezten jarraitzea da asmoa. Soinu gordin eta indartsua duen lana eta zuzenekoetara begira grabatutakoari fideltasuna mantentzeko modukoa dena. «Jendeak oso kritika positiboa egiten digu zuzenekoetan. Diskoan dagoen indarra zuzenekoan are eta nabarmenagoa dela esaten digute eta horrek asko betetzen gaitu, jakina. Izan ere horretan saiatzen gara, diskoan sartzen dugun hori zuzenekoetara kanporatzen», egin du azpimarra Sagarzazuk.\n'Gose' kantuarekin, abesti berri gehiagoren gosez utzi gaituzte orain 'Deus ez' taldekoek. Ea etorkizunak zer dakarren.


Online jokoa: DarkOrbit\nAlternative izenak: DarkOrbit\nOnline jokoa DarkOrbit - zientzia fikzioaren generoaren nabigatzailean multiplayer online jokoa. "Zer da beraz, espazio itsasontziak eta interplanetary Hegaldi buruzko ohiko jokoa online buruz nabarmenak? "Eskatu duzu.\nOnline jokoa DarkOrbit - zientzia fikzioaren generoaren nabigatzailean multiplayer online jokoa. "Zer da beraz, espazio itsasontziak eta interplanetary Hegaldi buruzko ohiko jokoa online buruz nabarmenak? "Eskatu duzu. Azken teknologia joko Dark Orbit, bere nabigatzailearen arren, itxura osoa benetako jokoa bezero bezala. Pictures forma testura eta unitate eza mirespenez eta esker onez garatzaileei kausa bat da. Joko honetan, espazio-ontzi baten kapitaina gisa jarduteko. Zerbitzua, merkataritza edo pirateriaren - zure esku guztiak, partida oso atsegina da bere ekintza-askatasuna. Bide batez, egiaztatu jokoaren Dark Orbit ez du denbora asko, eta ez du play ondorioz kanpaina ezarpena joko imitazioa discourages. Beren etxeko planeta aukeratu behar duzu, eta aukera hau zer faction duzun erreferentzia araberakoa izango da. Shareware joko da bi prozesu desberdin banatzen da. Lehenengoa - Captain espaziontzi bizitza osagai ekonomikoa da: buy hornidurak, ekipamenduak, armak, eta naves, ezaugarri teknikoak hobetzeko. Planeta hainbat mapa erraldoi bat, kudeatu eta ez oso atsegina fakzio beharrezko moldaketak guztiak egin eta gero, jokalari jolasten kokapena sartzen da. Kontrolatzeko espazioa eta aurkariei suntsitu kontrako klan - interplanetary gerra pertsonaia bakoitzaren helburu nagusia da. Joko realizovanna osagai sozio-politiko harrigarriro ondo, indar desoreka ez da, baina jokalari gehienak eta etxeko planeta gisa aukeratutako, bizitza errealean arrazoiak nostalgikoa. Hautatzen baduzu, planeta ondoren ontzi bat ematen zaie eta zenbait lanpostu bat ezartzea bitartez zure etxean hautatua berria leialtasuna frogatu ahal izango duzu. Zereginak eta zure pertsonaia hobetzeko ireki nahi izanez gero, aurretik arlo gehiago garatzeko, eta, nork daki, agian star sistema horiek bat, zure benetako, Klondike garestia eta arraroa baliabideak aurkitu ahal izango duzu. Jokoa bi arma laser eta MISSILES, baina barietate baino asko, zehazki, etsaiak bezala maila bakoitzean geroz eta indartsuagoa dela, smarter eta azkarrago. Helburu argiztapen berezia bonus jokoa sistema. Baliabideen igerilekuak gain, heldu berriek maiz lortzen berezia hobariak, eta, kasu guztietan ez ikusmena galdu. Oro har - kredituak (Orbit Dark moneta) dira, baina batzuetan zehar orduan eta hartu! Jokoaren administrazioa, askotan bere erabiltzaileei atsegin mesedez jaiegunetan hainbat eta opariak, batzuetan oso erabilgarria eta baliotsua aurkezteko. Game Dark Orbit - sortzea merezi bigpoint. com, non behin erromantiko siglo XXI bere tokia aurkitu eta epaia fakzio bat lagun, unibertso osoa ateratzeko gai izango da! Zure eskura - kosmos osoa. Spaceport hatches irekita, pistola kargatu, eta itsasontzia izan zen azala distira, unibertsoaren iristen uncharted bidez bidaia luze bat gonbidatuz. Play Dark Orbit - ko erronka da! JolastekoDarkOrbit\nBideoak eta screenshots Partida DarkOrbit


MSCIk Errusiako akzioak beren indizeetatik kanporatzen ditu - Ekonomiaren KZ\nMoody ‘s eta Fitch kreditu-kalifikazio agentziek Errusiako zor subiranoaren kaudimen nota’ B3 ‘eta’ B ‘mailetara jaitsi dute, hurrenez hurren, espekulazio edo’ zabor bonu ‘kategoriaren barruan, eta herrialdeko ratingak zaintzapean mantendu dituzte, balizko murrizketa gehigarriei begira. Hain zuzen ere, Moody ‘s Investors Service agentziak’ Baa3 ‘tik’ B3 ‘ra arte Errusiako jaulkitzaile gisa epe luzerako kaudimen nota degradatu du, eta herrialdearen kalifikazioa berrikusten jarraitzen du. S & P-k zabor bonoan jarri zuen Errusia joan den astean.\n“Errusiako kalifikazioen zenbait maila jaistea eta balizko beherapen berri baten aurreikuspena Mendebaldeko herrialdeek Errusiako Federazioaren Banku Zentralari eta finantza-erakunde handi batzuei ezarritako zigor zorrotzek eragin zituzten, Ukrainako inbasio militarrari erantzuteko”, azaldu du agentziak.\nBere aldetik, Fitch Ratingsek Errusiako jaulkitzaile bezala epe luzerako kaudimen nota ‘B’ raino murriztu du ‘BBB’ tik. Era berean, Errusiako ratingak zaintza negatiboan jarri ditu, eta horrek epe laburrean kalifikazio murrizketa berriei ateak irekitzen dizkie. Zorraren merkatua, nolanahi ere, oso adi dago Errusiako bonuen kupoien hurrengo ordainketekin gertatzen denari. Bloombergen arabera, Banku Zentralak adierazi du aukera emango duela interesak ordaintzeko, baina ez horiek benetan ordaintzeko, kapitalen kontrolak ezarri baititu.\nErrusia gainerako finantza-mundutik deskonektatu duten zigor eta kapital-kontrol horien ondorioz, indize-kudeatzaile nagusiek Errusiako akzioak ateratzea erabaki dute. Hori da MSCI, FTSE Rusell eta Sotxx-en kasua, balore horiek beren indizeetatik, kudeatzaileentzako erreferentziatik eta kotizatutako funtsetatik kanpo utziko baitituzte. Errusiako merkatuan parte hartzen duten gehiengo handi bat “ez inbertigarria” bezala eta bere baloreak martxoaren 9tik aurrera sortzen ari diren merkatuen indizeak izango dira, esan MSCI. FTSE Russellek martxoaren 7an Moskuko burtsan zero balioan kotizatzen duten errusiar baloreak ezabatuko ditu.\nErrusiako burtsak lau egun daramatza itxita, eta atzerritarrek debekatuta dute aktibo errusiarrak saltzea. “Ezin ditugu gure akzio errusiarrak saldu”, esan zuen Russel Chesler Sidneyko VanEck funtsen kudeatzailearen inbertsio eta kapital merkatuen buruak. Aktibo errusiarrak toxikoak bihurtu dira, adierazpen hoberik ezean “, esan zuen Marek Drimalek, Europa Ekialde Ertaina eta Afrika Societe Generalen (Londres) estaltzen dituen estrategak. “Onshore merkatuak gotortuta daude eta, funtsean, ez dira inbertigarriak; lurraldez kanpoko merkatuak, berriz, kolpatuak izan dira. Gertatzen ari diren gertaeren abiadura haluzinagarria baino ez da “.\nErrusiako baloreek bai kotizatu dute beste merkatu batzuetan, non akzioek beren balioaren zati handi bat galdu duten. 7 konpainia errusiar edo herrialde honekin lotura handia dutenak, Gazprom, Sberbank, Lukoil edo Rosneft bezalako konpainien ziurtagiriak barne. “Ukrainako gertaerei buruzko azken zigorrez gain, merkatuaren baldintzak kontuan hartuta eta ordena mantentzeko asmoz, Londresko Balore Burtsak bertan behera utzi du zerrendatutako tresnak berehala kotizatzeko onarpena”, adierazi du kudeatzaileak. Londresko merkatuaren erabakia aste honen hasieran hartu zuen Frankfurteko Burtsak, Deutsche Borse enpresak Errusiari lotutako 16 enpresen akzioak ordezkatzen zituzten tituluen negoziazioa eten zuenean.\n← Estatu espainiarra, Europaren atzean funts jasangarrietan\nJavier del Pueyo, Banca Pueyo: “Bezeroak behar duena eskaintzen dugu” →\nBrent upelak azken sei urteetako preziorik altuena lortu du\n19.835 milioiko galerak BPn lehen hiruhilekoan


Bosgarren positiboa identifikatu da azken orduetan Ataunen\nOsasun Sailak beste positibo baten berri eman du Ataunen gaur eguerdian eginiko agerraldi informatiboan.\nEusko Jaurlaritzaren Osasun Sailak beste positibo bat identifikatu du Ataunen azken 24 orduetan. Atzo bertan, bi kutsatu gehiago hartu zituen gaitzak herrian eta egun bat geroago beste baten berri eman da. Ataungo Udalak beharrezko neurriak hartzen jarraitzen du herritarrekiko eta Eusko Jaurlaritzak nahiz Espainiako Gobernuak konfinamendua errespetatzea derrigorrezkoa dela gaineratzen dute.\nGipuzkoan jasotako datuen arabera 2.266 positibo berri identifikatu dira atzotik eta hauetatik 258 ospitalean daude. Atzo beste 36 heriotza erregistratu ziren, eta Euskadin jada 992 lagun hil dira COVID-19aren ondorioz. Datu horri kontrajarrita, positiboa da kutsatuei, ospitaleratuei eta ZIUetako okupazioari buruzko datuen bilakaera.\n#Ataun #Irratia #AtaunIrratia #Albistea #Gizartea #Koronabirusa #Osakidetza #EuskoJaurlaritza #SegurtasunSaila #OsasunSaila #EuskalHerria #Euskadi #Gipuzkoa #Bizkaia #Araba #Nafarroa #IparEuskalHerria #Espainia #Mundua #AtaungoUdala #EspainiakoGobernua


Kultur Leioa Liburutegia: Zwei Frauen (bi emakume)\nBadira beste artista baten obra osorik irentsi eta haren lanak zehaztasun erabatekoarekin imitatzeko gai direnak, eta badira artista horren estiloan lan berriak sortzeko gauza direnak ere.\nKalean gitarraz jotako Knockin´ on Heaven´s Door entzuten zela abiatu ziren pasadan astean Beñat Sarasolak Bidebarrietan antolatu dituen literatur irakurketa tailerrak.\nTailerrok hasteko Joxean Agirrek idatzitako Zwei Frauen (bi emakume) liburua aukeratu zen. Aurtengo Liburujatuneko jokoan parte hartzen duena, hain zuzen (gogoratzen? Ez? Ba azkar ibili hilabetearen amaierarte baino ez daukazu ta) eta han bildutakoek zukua atera genion gogoz irakurritakoari.\nOrokorrean gustokoa suertatu zen liburua (salbuespenik ere egon zen, ez pentsa!) Nahiz eta eleberri bakarra bezala aurkeztu, lau atal nagusiek (autoreak imitazioak izendatu dituena) ipuin ezberdinen antzera jokatzen baitute eleberriari bizkortasuna eraginez. Antza, hasieran tartekatzen dituen entsegu moduko digresioak ziren irakurleei astuntxo samar bilakatu zitzaiena baina denon 'parkamena' lortu zuen liburu osoari izena ematen dion azkenengo imitazioarekin.\nBatzuen ustez, beste idazleen estiloak imitatu beharrak lanari naturaltasuna erauzi diola ein handi batean. Beste batzuk, ordea, hori zela lanari zegokion alderik garrantzitsuena (hasieran bertan ematen duen esaldia eta digresioen gai nagusia horren lekuko) baina ezta denon artean jarrita ere, ezinezkoa gertatu zitzaigun imitatuak omen diren autoreen zantzurik antzematea. (Dirudienez Max Frischen estiloa litzateke azkenengo atalekoa eta baegoan Saizarbitoriaren eragina sumatzen zuenik bigarren atalean, baina ezin aurkitu ez Joyce ez kristorik).\nHurrengo topagunea martxoaren 15erako dago antolatua eta Leire Bilbaoren Scanner poesia lana izan da aukeratutakoa. Jakin ezazula literatur tailer hauek Facebooketik zein Twitteretik jarraitzeko aukera duzu.\nHamaika Telebistak tailer hauei buruz eginiko bideoa:\n0 comentarios: to “ Zwei Frauen (bi emakume) ”


Gero eta gazteagoak txertatzen - Sakana - Guaixe.eus\nGero eta gazteagoak txertatzen\nGuaixe 2021-07-23 14:37\nIrurtzungo kiroldegian txertoa hartzen. ARTXIBOA\nHerenegun 18 eta 29 urte arteko gazte batzuek jaso zuten txertoaren lehen dosia.\nCOVID-19 gaitzari aurre egiteko txertaketa kanpainarekin segitzen du Osasunbideak. Asteazkenean, Irurtzunen 30 eta 39 urte artekoen txanda izan zen. Eta haiekin batera 18 eta 29 urte arteko batzuek ere jaso zuten txertoaren lehen dosia. Guztira 1.161 txerto jarri ziren herenegun. Azken horiek agorrilaren 3an jasoko dute Pfizerren bigarren dosia.\nBestalde, Sakanan 88 COVID-19 kasu positibo zenbatu ditu Osasunbideak garila hasieratik herenegunera arte. Koronabirusak gaixotu dituen sakandarren kasuen erdiak (44) garileko lehen 14 egunetan izan ziren eta beste kasuen erdia zazpi egunetan zenbatu ditu, hilaren 15etik herenegunera arte. Beraz, ibarreko datuek Nafarroan izandako kasuen gorakadarekin bat egiten dute. Azken positibo horiek herriz herri horrela banatu dira: Altsasu 17, Irurtzun 12, Ziordia 4, Uharte Arakil 3, Egiarreta eta Lakuntza bina eta Etxarren, Satrustegi, Arbizu eta Etxarri Aranatzen bana.\nNafarroako Osasun Publikoaren eta Lan Osasunaren Institutuak epidemiologia azterketan jaso denez, intzidentziaren igoerak adin-talde guztiei eragiten die, baina intzidentzia 15-24 urteko taldean oso altua dela nabarmendu du. Institutuaren ondorioa da positiboen eta intzidentziaren gorakadaren atzean “prebentzio-neurrien erlaxazio zabala” dagoela.


Gaur Halloween, guretzat Arimen Gaua — dantzan.eus\nHemen zaude: Hasiera › Hemeroteka › Gaur Halloween, guretzat Arimen Gaua\nGaur Halloween, guretzat Arimen Gaua\nGaur Arimen Gaua izango da. Kanpotik etorritako festa dela uste badugu ere, Euskal Herrian aspalditik ospatzen da. Danbolineko azken alean argitaratutako artikuluan irakur daiteke Zestoan eta inguruetan ere ospatzen zela, umeek bide bazterretan eta kalabazak ipintzen zituzten. Hemen herritarren oroitzapen batzuk, baita dantzan.eus-ek egindako Arimen Gauaren azalpen bideoa ere.\nMaria Angeles Izeta (1936): Neskakoskorretan kalabaza hustu, begiak, sudurra eta ahoa zulatu eta Arozenatik Mixerikordiara bidean, Hiruarboletan, kalabazak ipintzen genituen. Pildomenarekin jartzen genien argia, kalabaza hustutzeko erabilitako zulotik sartzen genuen argizarizko pildomena.\nXabier Iriondok (1932): Kanpo Santuko lehengo bide zaharreko posteen goian jartzen genituen kalabazak. Hilerrira askotan joaten ginen jolasera, bihurrienek, fosa komunetik burezurrak eta hartzen zituzten. Ez dakit Arimen Gauean edo beste egunen baten baina bihurrikeria egiteagatik, lagun bat burezurra hartuta herritik jendea beldurtzen ibili zen.\nJuan Mari Artano (1949): Mutil koskorretan, kalabaza hustu, aurpegiko zuloak egin eta kandela sartu geniola gogoratzen naiz. Ni baino zaharragoen atzetik joan nintzen, Hiruarboletan jarri genuen. Orduan, ibilgailu gutxi pasatzen ziren errepide nagusitik, egun hartan pasa zen kamio gidari bakarrenetako bat bidean gelditu eta ostikoz jo zuela kalabaza akordatzen naiz.\nPello Alberdi (1949): Oso gaztea nintzen, baina Iruitta baserrian bizi nintzen garaian Etorrabidean eta baserri-bide batzuetan edo ataritan kandelak zituzten kalabazak izaten zirenaren errezeloa daukat.\nMaria Luisa Etxabe (1943): Zestaon bizi naiz aspalditik baina Zarauzko Hiruerreketa auzoan jaioa naiz. Umea nintzela etxeko baratzean, Arimen Gauean kalabazak zulaturik agertzen zitzaizkigun. Ez zizkiguten lapurtzen, baina, lurretik atera gabe, begiak, sudurra eta ahoa marraztuta topatzen genituen.


Taldeak aurkeztu ostean, bigarren garaipena lortu du MUk Iturripen - Arrasate - Goiena.eus\nTaldeak aurkeztu ostean, bigarren garaipena lortu du MUk Iturripen\nEneko Azurmendi 2017-11-03 08:00\nEguaztenean egin zuten Ointxe!-ko talde argazkia, Iturripen. Argazkia: Bittor Munarriz.\n2017-2018 denboraldian ariko diren talde guztien aurkezpena egin du aste honetan Ointxe!-k, Iturripen; aurkezpenaren ostean jokaturiko partiduan, aurtengo bigarren garaipena eskuratu MUk, Gimnastica Sport-Cafe taldearen aurka (73-70).\nEguaztenean egin zuen Ointxe! Saskibaloi Kirol Elkarteak aurtengo denboraldiaren aurkezpen ofiziala, eta kategoria ezberdinetan arituko diren jokalarien eta taldeen argazkia atera zuten.\n300 jokalari inguru ditu Ointxe!-k denboraldi berri honetarako, 27 taldetan banatuta: 120 jokalari daude Saski Eskolan –horietatik, erdiak neskak–; Euskal Ligan hiru talde; Gipuzkoa mailan, errendimenduko sei talde infantiletan, kadeteetan eta juniorretan eta senior mailan hiru talde: EBAn, maila probintzialean eta hirugarren maila probintzialean. Guztira, 40 entrenatzaile arituko dira.\nTaldeen aurkezpena egin ostean, partidu garrantzitsua jokatu zuen Iturripen, Gimnastica SportCafe aurkari zuzenaren aurka, eta, asko sufritu ostean, garaipena etxean gelditu zen (73-70). "Lehen laurdenean oso ondo jokatu dugu eta ia 20 puntuko aldea lortu dugu. Hala ere, eurek estrategia aldatu eta zonako defentsa erabiliz, zalantza asko eragin dizkigute. Hala ere, irabaztea lortu dugu, eta hori da garrantzitsuena, aurkari zuzena da eta", azaldu du Josu Larreategik, MUko entrenatzaileak.\nDefentsako lanaren garrantzia azpimarratu du Larreategik. "Askoz intentsitate handiagoa nabaritu diet gaur jokalariei defentsan, eta hori izan da gakoetako bat", dio.\nDomekan, Pielagosen aurka\nHurrengo partidua etxetik kanpo jokatuko dute arrasatearrek, Pas Pielagos taldearen aurka, domekan, 18:00etan. "Eskarmentu handiko taldea da. Etxean jokatzen dutenean oso indartsuak dira, eta oso zaila da haiei irabaztea. Gainera, dinamika onean daude, sailkapenaren goiko aldean. Hala ere, azken garaipen honek indarra eman digu. Horrenbestez, gure jokoa egitera joango gara eta ea partidu ona egiten dugun", nabarmendu du taldeko entrenatzaileak.\nHamabi jokalari, selekzioekin\nEuskadiko Txapelketan, Ointxe!-ko hamabi jokalari aritu dira Gipuzkoako eta Arabako selekzioekin. Kadete mailako Gipuzkoako neskak txapeldun izan dira, Ointxe!-ko lau jokalarirekin: Irene Murua, Haizea Apellaniz, Naia Badiola eta Isabel Mbomio.\nMondragon Lingua babesle\n2017-2018 denboraldian ere Mondragon Lingua izango da Saski Eskolaren babesle nagusia. "Harrobiarekin egiten dugun lana azpimarratu du Mondragon Linguak, eta benetan eskertu nahi diogu emandako laguntza", azaldu du Oihane Agirre presidenteak.


Laborategi eta hezkuntza digital kritikoaren inguruan jardungo gara – HarituLab\nEspainiar estatu osoan zehar badago zenbait historia teknologiari loturiko komunitateen inguruan. HackLab-ak herri ezberdinetan garatu izan da, hauek kontrabotere espazio bezala ikusten dute euren buruak, eta teknologiaren gaineko ikuspegi eta ekintza politikoa sustatzen dute. Bestalde badaude sorkuntza eta espresio artistikoei loturiko laborategiak museo eta kultur zentroen inguruan sortzen dira. Azken hamarkadan zientzia hiritarreren ideia ere entsaladara bildu da, hau da, bide digitalek ezagutza zabaltzeko eta elkarrekin partekatzeko aukera eta teknologia sortzeko aukerak lotuta, herritarrak kontutan hartzen dituen prozesu zientifikoak lantzearen ideia da. Horrela, ezagutzari eta botereari lotutako jarduera guzti hauetatik laborategi hiritarren ideia forma hartzen joan zen. Gaur ugari dira estatu mailan eta Donostiako Tabakaleran Hirikilabs izan genuen gaur MediaLab izena duena.\nIdeia horrekin jaio zen haritu laborategia, baina pandemia gure fisikotasuna eragin, eta gaur pantaila baten atzean egiten dugu lan asko. Hala ere egun ditugun zenbait esperientzia eta proiektu txikien bidez pixkanaka pixkanaka gertutasuna berreskuratzen gabiltza.\nAurrekoak, eta oraingokoak kontatzeko martxoan Madrilen izango gara, udaleko langileekin gure esperientzia eta pentsamendua partekatzeko Ondulak diseinaturiko programa oso interesgarri batean.\nUste dut programa honek duen sentiberatasuna partekatzea interesgarria dela oso, duen begirada teknologiarekiko harremantzeko bide ezberdinak lantzeko proposamena den heinean.\n1go modulua // naturaren zikoekin berriro konektatzen\nBertan Inés Bebeak hezkuntza digital kritikoaren ideia partekatu du. Dugun digitalizazioa azaldu. Arretaren ekonomiaren inguruan hausnartu eta bizitza biologikora berriro konektatu gaitezen zenbait estrategia partekatuko ditu.\n2. modulua // teknologia sorkuntzaren zerbitzura zelan jarri\nBertan Julian Bozzo erritmoa, hitza eta jolasa tresna bezala hartuta kasu ezberdinak aurkeztuko ditu.\n3. modulua // subiranotasun teknologikoan hezi\nBertan Margarita Padillak burujabe diren komunitateen inguruan hitz egingo du. Ezagutza libreaz eta baita ekonomia sozial eta solidarioaren inguruan garatu daitezkeen alternatiba teknologikoez.\n4. modulua // arretaren subiranotasunaren bidean\nBertan Marta Espeita nor bere burua zaintzeko eta autorregulazioko estrategia partekatuko ditu. Denbora, emozioak eta jasotzen dugun informazioa kudeatuz.\n5. modulua // hezkuntza ez formalean gazteekin eta familiekin digitalizazioaren inguruan hausnartzen\nBertan gure esperientzia haritu laborategian partekatuko dugu egiten ditugun jarduera ezberdinen inguruan. Laborategi eta esperimentazio guneak eta denborak zelan sortzen ditugun azalduz.


Hamaika telefono mugikor aztertutakoan: Denak dabiltza ondo [3tik 1. orria] | Aldizkaria | EROSKI CONSUMER\nHamaika telefono mugikor aztertutakoan: Denak dabiltza ondo\nAzterturiko telefono guztiek beren eginkizuna betetzen duten arren, prezioan eta beste hainbat prestaziotan alde handiak hauteman dira batetik bestera\nHamaika GSM telefono mugikor aztertu dira oraingoan, laginen prezioetan sekulako aldea izaki: merkeenak baino sei aldiz gehiago balio du garestienak. Modelo batetik bestera, pisua, neurriak eta ezaugarriak ere dezente aldatzen dira. Esku telefono horiek deiak jaso eta igortzeko bakarrik balio zuten aspaldi: egun, aldiz, beste hainbat eginkizun ere betetzen (jokoak, musika erreproduzitzea, agenda, etab.) dituztenez, alderdi hauek funtsezkoak dira erabiltzaile askorentzat, bata ala bestea erostea aukeratzeko unean.\nAzterketa honetan telefono libreak aukeratu direnez (hau da, ez da baliatu telefono-operadoreen dirulaguntzarik), laginen prezioa dezente garestitu da. Horregatik, prezioaren arabera baino areago, hobe da terminala hiru gama-kategoriaren arabera sailkatzea: goi-mailakoak (Nokia 8310, Ericsson T68 eta Motorola V66), maila ertainekoak (Nokia 3330, Sony CMD-J70, Alcatel OT 511, Ericsson T29, Motorola T191 eta Siemens C45) eta maila apalekoak (Trium Neptune eta Panasonic EB-GD35).\nGoi-mailakoetan prezioa eta kalitatearen arteko erlazio egokiena Ericsson T68 laginak ematen du; maila ertainekoetan Alcatel OT511 nabarmentzen da eta apalenekoetan, aldiz, Trium Neptune.\nKontsumitzailearen hautapena, nolanahi ere, berak lehenesten dituen faktoreen arabera aldatuko da: soinuaren araztasuna, jokoen kalitatea, doinuen kopurua, estaldura, etab.).\nProduktu hauen bereizgarri nagusia mugikortasuna izaki, funtsezkoa da kontuan hartzea zenbat denbora egon daitezkeen entxufatu gabe eta bateriak kargatzeko zenbat behar duten. Inongo funtziorik egin gabe, itzali arte, terminalak zenbat irauten duen ("itxarote-autonomia") neurtzeko laborategian eginiko probak oso emaitza desberdinak erakutsi zituen: gutxien iraun zutenak Panasonic (95 ordu) eta Motorola V66 (121 ordu) izan ziren eta itzali bitarteko iraupen handienekoak, aitzitik, Ericsson T68 (283 ordu), eta Alcatel OT511 (211 ordu).\nHizketa eta erabilerako denbora, berriz, bateriaren egiazko iraupenetik gertuagokoa da. Galdategi honetarako, telefonoak egunean hamar ordu eman zituzten pizturik eta, ordutik ordura, hamar minutuko deia egin zen, terminala itzali arte. Etekin urrienekoak izan ziren Panasonic EB-GD-35 (16,4 ordu), Motorola V66 (16,5 ordu), Sony CMD-J70 (17,2 ordu), Nokia 3330 (17,9 ordu) eta Nokia 8310 (18,3 ordu). Hoberenak, aldiz, Ericsson (24 ordu) markako bi laginak.\nKargatzean, denak antzera dabiltza\nBateria kargatzeko denbora berdintsua behar izan zuten hamaika laginek ere, Siemens C45 salbuespen nabarmena izaki: hau askoz ere azkarragoa izan zen (ordubete eta 54 minutu baizik ez zuelako behar izan), eta Nokia 3330 (5 orduraino luzatu zen honen karga). Gainerakoek bi eta hiru ordu bitartean behar izan zituzten bateriak kargatzeko.\nKargatze-denbora horiek bateriaren osaketaren arabera aldatzen dira: teoria hutsean, Li-Polymer (Ericsson T68) hobeak dira Ion Litio (Nokia 8310, Motorola V66, Ericsson T29, Sony CMD-J70 eta Alcatel OT 511) baino; hauek, bere aldetik, nikel-metalhidrurozkoak (Nokia 3330, Motorola T191, Panasonic EB-GD35, Trium Neptune eta Siemens C45) baino hobeak.\nCONSUMER-ek laginen estaldura bi gunetan neurtu zuen: aire zabaleko toki batean eta pantailadun kamera batean (seinalea ahulago iristen baita horrelakoetan). Gune irekian Nokia 8310, Motorola V66 eta Trium Neptune nabarmendu ziren eta Ericsson markako bi laginek emaitza apalenak lortu zituzten. Estaldura urriko guneetan hobekien ibili zirenak Motorola V66 eta Trium Neptune izan ziren, eta denetan txarrena Panasonic EB-GD35.\nSoinuaren kalitatea, berriz, estaldura-maila desberdineko bi toki zaratatsutan (60 dezibelio) balioztatu zen. Ericsson T68 izan zen laginik hoberena bietan ere. Nokia 8310 oso ona baizik ez zen izan estaldura handia zegoenean eta, bi kasuetan ere, denetan okerrena Trium Neptune lagina izan zen, bolumen ahuleko eta komunikazio-kalitate txarrekoa zelako.\nGarai batean berri-berriak izan ziren ezaugarri batzuk terminal guztiek dauzkate egun: murriztapena, deien identifikazio eta erregistroa, era bat baino gehiagotako txirrin eta dardarak, helbideen zerrenda, mezu laburretarako idazkera soildua, etab. Horrenbestez, terminal batzuk eta besteen arteko aldea, denek dauzkaten funtzio horien erraztasunean eta potentzian datza, ez funtzioen nolakotasunean. Hiru epaile adituk balioztatu zituzten telefono bakoitzean 43 elementu eta 1etik (eskas) 5erainoko (bikain) eskalan puntuatu zituzten.\nNokia 8310 eta Ericsson T68 (bi garestienak) laginek lortu zituzten balioztapenik hoberenak (4,4 puntu, azkenekoan); dena den, puntuaketarik apalena erdietsi zuen laginak berak ere (Trium Neptune: 3,3 puntu) aldeko kritikak jaso zituen funtsezko hainbat alderditan, hala nola agendako zenbakien bilaketan edota mezuen kudeaketan. Trium laginak ergonomian (bolumen handikoa delako), teklen zehaztasunean, jokoetan, kalkulagailuan eta sare-konfigurazioetan huts egin zuen. Motorola markako biek, Panasonic EB-GD35, Sony CMD-J70 eta Siemens C45 laginek 3,8 eta 3,9 puntu bitarteko emaitzak jaso zituzten. Horiek baino balioztapen hobea eman zitzaien Nokia 3330, Ericsson T29 eta Alcatel OT 511 laginei: 4 eta 4,2 puntu bitartean.\nAzterturiko modelo horietako batzuek bestelako prestazioak ere eskaintzen dituzte: zuzeneko markatzea (ohiko zenbaki batera deitzeko tekla bakar bat sakatzea), adibidez, Trium, Sony eta Ericsson T68 laginek ez dutena. Hainbat telefonotan dauden pertsonekin batera hizketan egitea ahalbideratzen dute denek, Nokia 3330 eta Sony CMD-J70 laginek izan ezik. Hamaika laginetan, beste aldetik, dei bakoitzaren kostua itzultzeko telefonoa konfiguratzerik ahalbideratzen ez duen bakarra Nokia 3330 da. Lau terminalek ez dute onartzen zenbakia ahots bidez markatzea (Panasonic, Trium, Sony, eta Siemens) eta hamaiketatik seietan soilik (Motorola T191, Ericsson T29, Alcatel OT511, Siemens C45 eta Nokia markako bietan) erants daitezke irudiak testuzko (SMS) mezuetan.\nEsku-telefono hauek guztiek dauzkate jokoak, batetik bestera kopurua aldatzen bada ere: Panasonic markakoak bakarra dauka eta Ericsson T68 laginak, zortzi (zailtasun-maila bereizteke). Adiera horretan hoberenak Motorola T191 (6 joko) eta Ericsson T29 (5 joko) izan ziren, zailtasun-mailen arabera antolatuak baitzituzte jokoak.\nAztertu diren hamaika telefonoetatik seik (Nokia 8310, Motorola biek, Sony CMD-J70, Ericsson T68 eta Siemens C45 laginek) agenda gisa erabiltzeko aukera ematen dute (hau da, aipamenak bere data, ordu eta oharrekin sar daitezke). Bestetik, Sony CMD-J70 eta Alcatel OT 511 laginek izan ezik, denek daukate esku-liburua, oharrak apuntatu eta gordetzeko. Modelo batzuetan ahotsez ere gorde daitezke horrelako oharrak, geroago entzun ahal izatekoak (Nokia 8310, Motorola V66, Ericsson T68 eta Alcatel OT 511).\nBeste hainbat zerbitzu ere eskaintzen dituzte mugikor hauek: nazioarterako deia (atzerrira deitzeko, herrialdea aukeratuta aski izatea, aurrizkia markatzeko premiarik gabe) Panasonic, Ericsson T68, Alcatel OT 511 eta Siemens C45 eskaintzen dute, eta dibisen kalkulua egin daiteke Motorola eta Nokia marketako bietan, Alcatel, Trium eta Sony laginetan.\nNokia 8310 eta Ericsson T68 laginek modema edukitzeaz gainera infragorri bidezko konexioa egiteko aukera ematen dutenez, GSM sarea (egungoa) baliatu ahal izaten dute datuak igorri eta jasotzeko (ordenagailu eramangarria Internetera lotzeko aukera ematen dute, haririk erabiltzeke). Siemens C45 laginak ere modema dauka, baina ez infragorriak. Hiru argitasun-mailatan balioztatu zituzten pantailak epaile adituek: Motorola T191, Nokia 8310 eta Ericsson T98 laginek emaitza on-onak agertu zituzten. Ikusgarritasuna okerragoa izan zen Nokia 3330 eta Alcatel OT 511 laginetan.\nErorikoen kontrako erresistentzia\nEroriko eta talka mekanikoen aurka esku telefono horiek duten erresistentzia egiaztatzeko, laginak iraulketa-upelean sartu ziren 25 biratan, hau da, lurrerainoko 50 erorikoen pareko emaitza lortzeko. Upelak 5, 15 eta 25 iraulketa egin ondoren ekipoen egoera aztertu eta, berehala, dei bana egin zen telefono bakoitzetik. Motorola V66, Ericsson T68 eta Alcatel OT 511 laginek bakarrik gainditu zuten saiakera hau hondaketarik nozitzeke. Lau telefonotan atzeko estalkia eta bateria erori ziren: Sony (5. iraulketan), Nokia 8310 (15.ean), Trium (15.ean) eta Ericsson T29 (25.ean) laginetan. Gehientsuenek hasierako iraulketetatik urraketak nozitu zituzten arren, funtzionatzen segitu zuten. Nokia 3330 gaizki ibili zen: 5. iraulketarako pantaila hautsita zuen.\nElkargarritasun elektromagnetikoari dagokionez, bi atal neurtu ziren: batetik, elektrizitate estatikoz kargaturiko erabiltzaileak terminalaren funtzionamendua aldaraz ote zezakeen, proba egokia egin zen: ez zen horrelakorik gertatu. Bestetik, transmititzeko telefono bakoitzak behar duen potentzia neurtu zen; horrek antenaren eraginkortasuna erakusten du, zenbat eta potentzia txikiago baliatu, orduan eta eraginkorrago gertatzen baita. Atal honetako egokienak Panasonic eta Nokia 3330 izan ziren; potentzia handienaren premia izan zutenak, aldiz, Motorola biak.\nPDF: Egin klik hemen honako ekintza hau burutzeko: Informazio hau PDF bertsioan jaitsi (284 Kb)\n[1. orria] Denak dabiltza ondo


Kirola eta gizartea Kirol kudeaketa\nKirol kudeaketaren metodologia\nBideraketak eta gestioak egiteko modu bat bezala ulertu behar dugu kudeaketa . Izan ere administratzeko modu bat baita. Kirol erakundearen titularraren partaidetzaren arabera, hiru kudeatzeko modu ezberdindu behar ditugu: zuzeneko kudeaketa , zeharkako kudeaketa eta kudeaketa mistoa.\nKirolaren esparru desberdinetatik, Kirol Klub eta Elkarteetan hainbat arazo antzematen dira...\nKirola egitea, kirola kudeatzea, kirola babestea, gizarte ingurune hurbilarekin konprometitzeko modu bat da...\nKirola, komunikazioa eta enpresa\nKirola gure gizartearen funtsezko fenomeno bihurtu da eta ekonomian, kulturan eta politikan eragin handia du. Gure gizartean, gertakarien transmisore hutsak izatetik egile edo protagonistak izatera igaro dira komunikabideak...\nPuntu honetan, enpresek babesari buruz duten jarrera azaldu nahi genuke. Zergatik aritzen dira horretan? Zein kiroletan? Zein helbururekin? Zein politika jarraitzen dituzte?. Horrela, gure proposamenak enpresen beharretara...\nkirol babesletza programa baten kudeaketa\nBabes proposamen baten aurrean enpresak duen ikuspegia ezagututa, gure proiektuaren aurkezpena balizko babeslearen beharretara egokitu behar dugu, hau da, gure proposamenaren alde egiterakoan bere lana erraztu...


Lehen aldiz, goi mailako futbolari batek homosexuala dela adierazi du | Kirola | Berria\nJosh Cavallo, gorri-urdinez, aurten, Adelaide Unitedekin neurketa bat jokatzen. @JoshCavallo Tamaina handiagoan ikusi\n2021eko urriak 27 09:27\nKostata, baina goi mailako gizon futbolari batek esan du homosexuala dela. Josh Cavallo izena du, eta Australiako lehen mailan jokatzen duen Adelaide United taldeko erdilaria da. Sare sozialetan argitaratutako bideo hunkigarri baten bidez eman du bere sexualitatearen berri: «Futbolari profesionala naiz, eta gaya. Bidaia bat izan da honaino heltzea, baina oso zoriontsu nago armairutik irteteko erabakia hartu dudalako. Sei urte igaro ditut nire sexualitatearekin borrokan», adierazi du bideoan Cavallok.\nAitortu du lotsa ematen ziola homosexuala dela esateak, eta hori futbol profesionalarekin ezin uztartu ahal izateko beldurra zuela: «Txikitatik izan dudan amets bat bete ahal izateko, nor nintzen ezkutatzen nuen. Sekula ez zitzaidan posible iruditu futbolera jokatzea eta besteen tratu bera jasotzea», dio bideoan.\nAzaldu duenez, betidanik onartu izan du sekula ezingo zuela bere sexualitateaz hitz egin, eta bere sentimenduak ezkutatzen ikasi du, «futbolari profesionalaren estereotipoan» sartzeko: «Futbolean jokatzea eta gaya izanda haztea sekula gurutzatu ez diren bi bide dira».\nCavallok argi du ez dela goi mailako futbolari homosexual bakarra, eta esan du haiek euren sexualitatea bizitzeko duten modua aldatzea dela bere helburua. Adelaide Unitedek eta bere taldekideek babes osoa erakutsi diote.\nEuskal Herriko hainbat futbol taldek zoriondu egin dute jokalaria.\n«Zutaz harro, Josh», idatzi du Athletickek, ingelesez, Twitter sare sozialean, eta eskerrak eman dizkio futbolariari, euskaraz.\nâÂÂÂÂÂÂðÂÂÂÂÂÂ³ï¸ÂÂÂ‍ðÂÂÂÂÂÂÂÂÂ Proud of you, Josh!\nEskerrik asko. Harro!#AthleticClub ðÂÂÂ¦ÂÂÂ https://t.co/NOuc6Hm7tb\n— Athletic Club (@athletic_eus) October 27, 2021\nProud hitza (harro, ingelesez) ostadar banderen artean jarri du Realak, Twitterren zabalduriko txio batean.\nðÂÂÂÂÂÂÂÂ³ï¸ÂÂÂÂ‍ðÂÂÂÂÂÂÂÂÂÂÂÂ ðÂÂÂÂÂÂÂÂ£ðÂÂÂÂÂÂÂÂ¥ðÂÂÂÂÂÂÂÂ¢ðÂÂÂÂÂÂÂÂ¨ðÂÂÂÂÂÂÂÂÂÂÂÂ ðÂÂÂÂÂÂÂÂ³ï¸ÂÂÂÂ‍ðÂÂÂÂÂÂÂÂÂÂÂÂ https://t.co/4HzuZgKCl0\n— Real Sociedad Fútbol (@RealSociedadEUS) October 27, 2021\n«Zutaz harro», idatzi du Alavesek.\nðÂÂÂÂÂÂ³ï¸ÂÂÂ‍ðÂÂÂÂÂÂÂÂÂ Zutaz harro, @JoshuaCavallo ðÂÂÂÂÂÂÂÂÂ https://t.co/NOZA3kPEls\n— Deportivo Alavés (@Alaves_eus) October 27, 2021\nAntzeko mezua plazaratu du Eibar taldeak.\nOrgullosos de ti, @JoshuaCavallo\nHarro, oso harro. Proud of you ðÂÂÂÂª https://t.co/rWKmKWQ2kb\nAustraliarrak gertuen duen kasua Andy Brennanena da; futbolari hark ere homosexuala zela aitortu zuen 2019an, Australiako bigarren mailan jokatzen ari zenean.\nBadira beste pare bat aurrekari ere, baina gaya zirela erretiroa hartu ostean iragarri zutenenak. Thomas Hitzlsperger da bat, Aston Villa, Stuttgart, Lazio, West Ham, Wolfsburgo eta Everton taldeetan jokatu zuen alemaniarra; futbol profesionala utzi eta urtebetera esan zuen hark gaya zela, 2013an. Urte hartan bertan aitortu zuen bere homosexualitatea Robbie Rogers estatubatuarrak ere, Premier Leagueko Leeds United taldeko jokalari ohiak; otsailaren 15ean erretiratu egin zela esan zuen gaya zela iragartzearekin batera, baina maiatzean Los Angeles Galaxyrekin hasi zen.\nFutboletik kanpo, Carl Nassib NFL futbol amerikarreko ligako jokalariak eman zuen aurrerapausoa aurtengo ekainean. Las Vegas Rangerseko jokalariak Instagram bidez egin zuen aitortza, eta esan zuen arduragatik egin zuela publiko gaya dela: «Espero dut egunen batean horrelako bideoak beharrezkoak ez izatea». Adierazi zuen bestea onartzearen aldeko kultura bat, errukitsua dena, sustatzearen alde egingo duela lan. Bide batez, azaldu zuen LGTBQ komunitatean suizidioa prebenitzeko lan egiten duen proiektu bati 100.000 dolar emango zizkiola.\nNassiben adierazpenak oihartzun handia izan zuen, eta NFLko hainbat taldek eta jokalarik babesa adierazi zioten hari ere.\nJustin Fashanuren kasua\nFutbolean bada gogoan izatea merezi duen beste kasu bat: Justin Fashanurena. Fashanu beltza, txiroa eta gaya zen, baita 80ko hamarkadako aurrelari bikaina ere. Ingalaterrako Norwichen bikain ibili ostean, garaiko talde onenetako batek fitxatu zuen: Nottingham Forestek. Lehen aldiz, jokalari beltz batengatik milioi bat libra baino gehiago ordaindu zituen klub batek.\nHan, ordea, Brian Clough izan zuen entrenatzaile, eskola zaharreko entrenatzaile horietako bat, eta hark behin baino gehiagotan aurpegiratu zion homosexualen tabernetan ibiltzea. Azkenean, entrenatzailearen jokabidea, errendimendu eskasa eta zaleen irainak pilatu zitzaizkion Fashanuri, eta taldetik bereizi zuen klubak.\nAzkenean, gogoz kontra eman behar izan zuen bere sexualitatearen berri. The Sun egunkariak xantaia egin zion, eta bere azalean atera zuen aurrelaria: «Milioi bat librako futbol izarra: gaya naiz», zen azalaren izenburua. Orduan amaitu zen bere futbolari ibilbidea; bere familiak baztertu egin zuen, baita hedabideek ere.\n1998an bere buruaz beste egin zuen, 37 urterekin, Londresen. Hilabete lehenago, mutil batek sexu eraso bat egin izana egotzi zion AEBetan, eta han bidezko epaiketarik izango ez zuelakoan itzuli zen Erresuma Batura. Bere agur oharrean idatzi zuen ez zuela eraso hori egin: «Baimendutako sexua izan zen».\nEspainiako ligetan, 142 profesional gay\nEspainian, aurtengo martxoan, legez besteko proposamen bat aurkeztu zuen PSOEk kirolean sexu askatasunaren aurkako jarrerak saihesteko, bereziki futbolean. Haien datuen arabera, Europako gizartearen %6 LGTBI kolektiboaren parte da, eta, ondorioz, Espainiako futbol liga profesionaletan jokatzen duten 142 gizon ere bai.\nGizonezkoen Espainiako bi liga nagusietan hainbat euskal ordezkari daude; haietan, denera, ia mila jokalari daude, eta haietatik batek ere ez du esan gay dela.


Azaroak 25, Emakumeen kontrako indarkeriaren aurkako nazioarteko eguna – Lauro Ikastola\nLauro Admin erabiltzeak argitaratua. 23 azaroa, 2021.\nAzaroaren 25ean, osteguna, Emakumeenganako Indarkeriaren kontrako Nazioarteko Egunean, Ikastolan hainbat ekimen antolatuko ditugu etapa guztietan urteroko SENTSIBILIZAZIO lanarekin jarraitzeko eta ikasleen artean zein helduen artean berdintasuna, errespetua eta askatasuna sustatzeko.\nEmakumeen kontrako edozein indarkerien aurkako sinboloa den puntu lila oinarri hartuta, azaroaren 25ean, osteguna, kolore moreko arroparen batekin janztea proposatzen dizuegu, horretara, genero berdintasuna aldarrikatu eta emakumeen aurkako indarkeria guztien aurka gaudela adieraziz.\nErakusketa Lehen Hezkuntzan: aulki bat gehiago ez!\nESKERRIK ASKO, elikagaien bilketan parte hartu izanagatik!17 azaroa, 2021 KUKULUMENDI – Pertsonen talentua garatuz: Ekintzailetza mintzagai, Batxilergoan25 azaroa, 2021


Zer egin udan Irunen - AUIF\nZer egin udan Irunen\nUdarekin batera, beroa, eguzkia eta oporrak datoz. Abuztuan, maletak egin eta gure kaleetatik urruti joanda deskonektatu nahi izaten dute askok, baina hiria zaintzen geratzen diren horietakoa baldin bazara, ez zaitez kezkatu: udan Irunen zer egin pentsatzen ari bazara, plan batzuk dakarzkizugu, familian edo lagunekin gure eskualdean gozatu dezazun.\nZer egin udan Irunen?\nIrun: Udako planak\nIrungo Udalak ‘Udako planak’ aurkeztu du: sei proposamen, Irungo historia eta natur ondarea balioan jartzen dutenak\nBisita gidatuak: Gure hiri oso ondo ezagutzen duzula uste baduzu, bi orduko ibilaldi honetan, gidari eta guzti, parte hartzera gonbidatzen zaitugu: Irungo historia ezagutuko duzu, Junkaleko elizan, Oiasso inguruan, Urdanibia plazan, Ama Xantalenen eta Udaletxean geldialdiak eginez. Harrituta geratuko zara.\nOiasso Museoa eta Ama Xantalengo nekropolia: Uda hau une ezin hobea duzu Irun erromatarrenaren historia ezagutzeko Ama Xantalengo nekropolira eta museoko sarrerara bisita gidatu bat eginez. Ba al zenekien dokumentuen arabera Gipuzkoako ermitarik zaharrena dela Ama Xantalengoa.\nMeatze-trena Irugurutzeta ingurura: Txango bat, meatze-trenean, bisita gidatuaz Irugurutzetako labe-bateriak eta meatze inguruak ezagutzeko. Plan horretan, Oiasso Erromatar Museora sartzea ere egokitzen da.\nTxingudi Ekoetxea: Plaiaundiko Parke Ekologikoko interpretazio-zentroan, informazio-mota oro aurkituko duzu parkeari buruz eta baita badiari eta Txingudiko Plan Berezian sartutako natur guneei buruz ere.\nBidasoko Interpretazio Zentroa: Etorbidearen zubiaren ondoan, natura eta bizikleta batzen ditu eraikin birgaitu horrek. Plan honek aukera ematen dizu inguruko biodibertsitateaz, eurovelo sareaz eta Irundik igarotzen den Santiago bideaz ikasteko.\nPaseo bat historian eta Bidasoa ibaian zehar: Nola ez agertu gure ibaia! Eguzkitan paseatzen, zazpi informazio-panel aurkituko dituzu, Bidasoaren ertzetik ibiltzera eta bertako historia ezagutzera gonbidatuko zaituztenak.\nIrungo Udalaren webean aurkituko duzu udako plan horien guztien informazio osoa (ordutegiak, prezioak…).\nUmeekin egiteko planak nahi baldin badituzu, prestatu ezazu piknik kit-a. Aurten ere Girabirak hiriko parkeak beteko ditu, familia osoarentzako jarduerez eta musikaz. Plan bikaina, uda gozatzeko! Gainera, udalaren agenda begiratzea gomendatzen dizugu, beste proposamen batzuk ere aurkituko baitituzu, hala nola, auzoetako jaiak, ipuin-kontalariak CBA Udal Liburutegian, zinea kalean…\nUdako agendako hitzordu bikainenetako bat. Aurten, 40. urteurrena beteko du Euskal Jirak! Hori ospatzeko, programa zabal bat aurkeztu digute: haur-jolasak, gaztelu puzgarriak, erromeria, herri-kirolak, bertsolariak … eta, jakina, ohizko desfilea. Abuztuaren 3 eta 4an izango da, ez ezazu galdu!\nEta nola ez, relaxa eta bustitzea nahi baduzu, udako arratsaldeetan buelta eta buelta eguzkitan eta freskatu uretan… Irungo udal-igerileku estreinatu berrietara edo hondartzara joan zaitezke. Ez ahaztu autobusez joatea dela erosoena. Begiratu gure lineak Hendaiako hondartzara edo San Martzial Txingudi Kirol Guneraino joateko.


“Ganbila” antzerki bildumako hiru liburu berriak kalean | Nontzeberri\nHasiera/LITERATURA/“Ganbila” antzerki bildumako hiru liburu berriak kalean\n“Ganbila” antzerki bildumako hiru liburu berriak kalean\nGanbila antzerki bildumako hiru liburu berriak kalean dira: 39 lore (Amancay Gaztañaga), 99 pauso ganorabakoen aldamenean (Peru Calabaza Saban) eta Porno vs Afrodita (Patricia Urrutia Urieta / Benetan Be Teatroa). Lan horiek gaur berton aurkeztuko dituzte Susa argitaletxeak eta EHAZEk.\nAmancay Gaztañagaren lanaren nondik norakoak lerro hauekin zabaldu nahi izan dute: “Krudelak iruditu zaizkit beti antzezlanetako heroi femeninoak. Krudelak beraien zauriak. Krudelak beraien auziak. Krudelak emakume hauek, gizonezkoen buru horietan, egitera behartuta zeuden ekintzak. Krudelak beraien fama. Krudelak beraien lanak eta dramak. Krudelak ere ateratako kanak. Nahiko nituzke askatu. Nahiko nituzke askatu. Zuen kargak”.\nPeru Calabaza Sabanen 99 pauso ganorabakoen aldamenean lanean honakoa kontatuko zaizue: “Munduan zehar poeta edo maisu deitzen zioten. Bere herrian ganorabako. 99 pauso emango ditugu ganorabakoen aldamenean, ea fundamentu gutxiko erantzunen bat aurkitzen dugun gure galdera handientzat, hala nola: Zeintzuk dira gure pentsamoldeak jartzen dizkigun tranpak? Zer gertatzen da dagoenaren inguruko diskurtsoekin? Zer da menpean egotea? Non ditugu mugak? Zerk liluratuko gaitu bihar? Gure barnean dugun fundamentalista ttiki oro da lan honen jopuntu. Baita inguruan ditugun fundamentalista handiak ere. Ganorabakoak potentzialki indartsuenak dira. Ez dakigu zertarako, baina badaezpada ere euren inguruan bildu beharko genituzke indarrak”.\nBenetan Be Teatroaren Porno vs Afrodita lan ezagunak gaztetxe baten azken orduak kontatzen ditu: “Gaztetxeko azken kontzertua izango da. Gaztetxea betiko ixtera doa. Gazteak hazi egin dira eta ez dago inor lekukoa hartzeko prest. Taldearen azken kontzertua ere izango da. Seme-alabek, lanak, nekeak, gain hartu dute. Kontzerturako soinu-proba aurrera doan heinean, taldekideen eta inguruko ume eta gazteen bultzada, galdera eta pasioen argazki musikala, zuzeneko bideoklipa, izango ditu ikusleak zentzumenen aurrean.(…) Izango da antzerkia, izango da musika, izango da barre-algara, mina, pasioa, haragia, odola. Izango da rock and rolla”.


kritiken hemeroteka » Zergatik poesia\n« Formaren blokeoa | Errautsa bezain ilun »\nZergatik poesia Igor Estankona / Argia, 2021-03-21\nFelipe Juaristiren lirika ezagutzen duen edozeinek badaki bere fineziaz, bere erudizioaz. Itzultzeko etorri naiz honetan (Balea zuria, 2021) hausnarketa gogoangarriak daude poemen eiteaz: “Baldin eta poesia idatzi behar dela erabakitzen bada, ez da nahikoa kai bakarti bateko aulki batean eseri edo, aukeran, mendi goi eta urruneko belartzan etzan eta zeruertzari begiratzea, arratsaldean batez ere, zerua gorrimintzen hasia denean eta hodeiek suzko ardiak diruditenean. Eta poesiari buruz ari dela ezin dio poetak poesia egiteari utzi”.\nBasho, Yourcenar, Heraklito, Aresti, Kant, Zweig, Adorno, Kafka, Spinoza, nik zer dakit nor gehiago, denak jartzen ditu berbetan Juaristik, denei eskatzen die idatz diezaioten saiakera bat poesiari buruzkoa, idazkuntzaren gainekoa. Liburu honen bidez batek egin dezake stop, pentsa dezake zer ari den idazten edo irakurtzen. Literaturari buruzko literatura gozoa proposatzen digu, alfabeto baten antzera ordenaturiko nahas-mahasean kausituz zenbait klabe: “Surrealistek hitzak paperaren gainean idazten dituzte, barnean daramaten kaosetik aterata bezala; ez dituzte ordenatzen, haientzat kaosa ordena baita”.\nFelipe Juaristik xehe-xehe azaltzen digu zelan bizi duen berak literaturaren kate luzearen begi txikia izate hori. Aurretik izan zirelako baikara gu ere idazle. Poesiaren zaleek kausituko dute zenbait koordenatu historiko zein estetiko. Era berean, gizakiaren betiko hainbat galdera ere pausatzen dira, literaturaren eta filosofiaren mugetan. Izan ere, Itzultzeko etorri naiz horixe da, akabu bako bidaia zirkular bat, problemak aurkitu ahala erantzunak asmatzen dituena, bide ez-konbentzionalak erabiliz: “Yves Bonnefoi poetak dio Celanen suizidioak bazuela esperantzaren distira. Hitzak berak, azkenik, gorpu bilakatzen baitira, eta gorpuen modura badoaz heriotzaren ibai beltzak eramanak, ezerezera”. Egia metaliterario asko lehenengoz ikusi ditut nik hemen, arkeologia bat delako liburu hau, teoria kritikoa literatur kritikariontzat. Ez uste, ordea, jasoa edo garaia denik, ez. Itzultzeko etorri naiz gozamen eta arintasun hutsa da, hasi eta buka. Literaturaren teoria eztia, hasi eta buka.


SPRI Taldeak Basque Industry 4.0 estrategiaren tresnak aurkeztu ditu +Industry ekitaldian - SPRI\n5 ekaina, 2019\nSPRI Taldeak Basque Industry 4.0 estrategiaren tresnak aurkeztu ditu +Industry ekitaldian\nEuskal Agentziako Teknologia eta Berrikuntzako zuzendari Aitor Cobanerak BECeko (Barakaldo) jardunaldian esan du Eusko Jaurlaritzak konpromisoa hartua duela euskal enpresa-sarearen eraldaketa digitalarekin\nSPRIko Teknologia eta Berrikuntzako zuzendari Aitor Cobanera, Bedigitalen.\nBarakaldoko Bilbao Exhibition Centre-n (BEC) astearte eta asteazken honetan egin den +Industry jardunaldiak zazpi ekitaldi ostatatu ditu. Horietako bat izan da BeDigital, zeinetan SPRI Taldeak (enpresen garapenerako euskal agentziak) hizpide hartu baititu bere Digital Innovation Hub ekimena (fabrikazio aurreratuko aktibo eta zerbitzuen sare konektatua prestakuntzarako, ikerketarako, testak egiteko eta baliozkotze prozesuetarako, Euskadiko ETEei eskaintzen zaiena onlineko plataforma baten bidez), Basque Industry 4.0 estrategia eta estrategia horren baitako laguntza-programak.\nSPRIko Teknologia eta Berrikuntzako zuzendari Aitor Cobanerak azpimarratu du enpresa agentziak eta Eusko Jaurlaritzak beren babesa eman diotela “fabrikazio aurreratua eta EIKTen sektorea uztartzen dituen ekitaldi horri”. Cobanerak hizpide hartu du RIS3 espezializazio adimenduneko estrategia, Europar Batasunak martxan jarri duena eskualde bakoitza espezializatu dadin trebetasun gehien dituen arlo industrialetan. Euskadiren kasuan, fabrikazio aurreratua, biozientziak eta energia dira aukeratutako sektoreak.\nCobanerak bertatik bertara aurkeztu ditu SPRI Taldeak 4.0 Industria bultzatzeko eskaintzen dituen laguntzak, besteak beste, Hazitek, Basque Industry 4.0., Industria Digitala, Zibersegurtasuna, Mikroenpresa digitala edo Bind 4.0 programa, zeina ekintzailetzan zentratzen den eta helburutzat duen startup-ek proiektuak garatu ditzatela enpresa trakziogileetan.\nBestalde, Zibersegurtasuneko Euskal Zentroko zuzendari Javier Diéguez moderatzaile aritu da makinen digitalizazioari buruzko mahai-inguru batean, eta hauxe esan du: zibersegurtasuna “ez da ongi planteatzen, ez da akats informatiko bat, baizik eta arrisku korporatiboak diagnostikatzeko tresna bat”.\nAzaldu du lan egin behar dela enpresariekin, uler dezaten zibersegurtasuna “negozioa egiteko modu bat dela”. Horrez gain, adierazi du “oraindik badagoela informazioa partekatu nahi ez duen jendea” eta enpresak animatu ditu SPRI Taldeak zibersegurtasun arloan laster argitaratuko dituen laguntzak eskatzera.\nSPRI Taldeko Ekimen Estrategikoen saileko Susana Larreak Basque Digital Innovation Hub (BDIH) ekimena aurkeztu du, fabrikazio aurreratuko RIS3 Espezializazio Adimenduneko Euskal Estrategiaren barruan kokatua (Basque Industry 4.0, ww.basqueindustry.eus;), eta helburutzat duena enpresa-sareari laguntzea berrikuntza digitalen esperimentazioan.\nLarreak esan du ekimen honen helburua dela euskal enpresa sareari –batik bat ETEei- aukera erraz eta errentagarri bat eskaintzea 4.0 Industriak fabrikazio aurreratuaren ingurunean dakartzan erronkei aurre egiteko behar diren gaitasun zientifiko eta teknologiko berritzaile eta bikainak eskuratzeko. “Hala, ETEek posible dute eboluzionatzea eta lehiakorrago izatea”.\nBDIH aktibo-sare konektatu bat da, zeinetara biltzen diren I+Gko azpiegiturak, lantegi pilotuak eta fabrikazio aurreratuko hainbat arlotako know-how espezializatua, arlo horiek 6 gune desberdinetan antolatuta daudelarik: hiru –Fabrikazio Gehigarria, Robotika Malgua eta Kolaboratiboa, eta Zibersegurtasuna– jadanik martxan, eta beste hirurak garapen fasean –Material Berriak, Data Driven Solutions eta Makina Adimendun eta Konektatuak–, denak ere funtsezko digitalizazio-teknologiak 4.0 Industriarako. Guneek leihatila bakar bezala funtzionatzen dute, eskaera eta eskaintza koordinatuz eta konektatuz.\nBDIHren jabe dira I+G-ko zentroak, lanbide heziketako ikastetxeak, unibertsitateak eta enpresetako I+G-ko unitateak, eta eskualde mailako erakunde publikoen babesa ere jasotzen du. BDIHk zerbitzuak eskaintzen ditu I+G-ko proiektuak garatzeko, proiektu industrialak eskalatzeko, abangoardiako teknologiak frogatu, baliozkotu eta erakusteko, eta baliabide bat da prestakuntza emateko eta oinarri teknologikoko enpresa berriak azeleratzeko. BDIHren zerbitzu-sorta hiru multzo handitan antolatzen da: aholkularitza tekniko-ekonomikoko zerbitzuak; prototipoak diseinatu eta sortzeko eta baliozkotu eta erakusteko zerbitzuak; eta, azkenik, sentsibilizazio- eta prestakuntza-zerbitzuak.\nZerbitzu horiek BDIHren gune desberdinetatik eskaintzen dira, Basque Digital Innovation Hub sarearen aktiboak erabiliz (euskal ETEei eskaintzen zaien onlineko aktiboen katalogoan kontsultatu daitezke sarearen ezaugarri eta propietate teknikoak).\nGainera, BDIH Europako Digital Innovation Hub-en katalogoan sartuta dago, eta horrek esan nahi du Euskadiko gaitasunak Europako gainerako guneekin konektatuta daudela eta elkar osatzen dutela.\nBestalde, Iñaki Suárezek Basque Industry 4.0 laguntzak aurkeztu ditu.\nSPRI Taldeak 5,81 milioi bideratuko ditu aurten 4.0 Industria bultzatzeko Basque Industry 4.0 estrategian integratutako laguntza-programen bitartez, zeintzuek orobat barne hartzen duten zibersegurtasun industrialaren sustapena. Aurreikuspenen arabera, 215 proiektu inguruk jasoko dituzte Basque Industry 4.0, Zibersegurtasun Industriala eta Industria Digitala programen laguntzak.


Suediako akademiak izenorde neutroa sartuko du hiztegian - Jalgi hadi plazara\nHasiera » Gizartea » Suediako akademiak izenorde neutroa sartuko du hiztegian\nSuediako akademiak izenorde neutroa sartuko du hiztegian\nMugimendu feministak 1960ko hamarkadan proposatu zuen hen izenorde neutroa. Azken urteotan erabilera asko zabaldu da eta Suediako hizkuntza akademiak hiztegian jasotzea erabaki du.\nSuedieraz, han (bera maskulinoa) eta hon (bera femeninoa) izenordeak erabiltzen dituzte eta duela ia 60 urte mugimendu feministak hen neutroa proposatu zuen. Gizon eta emakumeez arituta ere, ohikoa zen han izenordea erabiltzea, maskulinoa alegia. Horri aurre egiteko proposatu zuten hen. Egoera bat baino gehiagotan erabiltzeko balio izan du izenorde neutroak, adibidez: ezezaguna izendatzeko; generoa esateak garrantzirik ez duenerako; transexualak izendatzeko; eta bi generoetako inorekin identifikatuta sentitzen ez denarentzako.\nErabilerak mugimendu feministatik harago zabaltzea ez zuen lortu, baina XXI. mendean transexualek bereganatu zuten. Azken urteotan asko zabaldu da, egunkarietan, iragarkietan, testu-liburuetan eta interneten erabiltzen da. Politikariek eta irakasleek darabilte. Batik bat gazteak dira hen izenordea erabiltzen dutenak.\nSuediako akademiak hamar urtean behin berritzen du hiztegia eta oraingoan, apirilaren 15ean argitaratuko den hiztegian, mugimendu feministak bidea irekitako izenorde neutroa jasoko du.\nInformazio hau La Vanguardiako artikulu batetik eskuratu dugu.